Naredna sednica Skupštine Kosova 30. januara - Radio Kontakt Plus\n17:09, 18.01.2019Izvor: RTK2\nPredsedništvo Skupštine Kosova je odlučilo da se sednice parlamenta održe 30. i 31. januara. Pred poslanicima će se naći čak 64 tačke dnevnog reda.\nNakon sednice predsedništva, predstavnici parlamenta su na konferenciji za medije govorili o taksama, dijalogu, ali i poseti predsednika Rusije Srbiji.\nPredsednik kosovske skupštine Kadri Veselji je nakon sednice Predsedništva rekao da ne postoji zahtev ambasada na Kosovu za ukidanje takse od 100 odsto na robu iz Srbije i Bosne i Hercegovine.\n„Postoji zahtev da pružimo perspektivu i snagu u procesu dijaloga, ali ne i zahtev da se ukine ova taksa. Već postoji zahtev da se da mogućnost procesu dijaloga i moramo da vidimo šta zabrinjava SAD. Budite uvereni da ćemo raditi na tome, ali mi smo nezavisna i suverena država i to Srbija treba da uzme u obzir“, rekao je Veselji.\nNovinare je zanimala i reakcija na posetu predsednika Rusije Vladimira Putina Srbiji.\n„Uzmite posetu Putina kao pozitivnu stvar. Mi smo sa Amerikom, mi smo sa zapadom, ukoliko naša susedna država na severu želi da bude dobra sa našim partnerima neka sarađuje sa Rusijom. Što se tiče posete Putina Srbiji, iste poruke su upućene i našem predsedniku i predsedniku Srbije. Kosovo će biti deo organizacije UN-a i radimo u tom pravcu. Građani Kosova neka budu sigurni da ćemo raditi u njihovom interesu“, rekao je Veselji.\n„Oni su naklonjeni Rusiji i konstantno ih pozivaju velike zapadne zemlje da ne reaguju onako kako reaguju, jer treba da se reše problemi na Balkanu“, kazao je šef parlamentarne grupe Demokratskog saveza Kosova Avdulah Hoti.\n„Što se tiče izjava Vučića i medijskog šoua, ja se ne bavim time, za nas je bitno da unutar Kosova budemo ujedinjeni i da se bavimo tim izazovom“, kazao je Dardan Sejdiu, poslanik Socijal-demokratske stranke.\nInače, na sastanku Predsedništva Skupštine odlučeno je da prolećno zasedanje otpočne 30. januara. Kako je rekao predsednik parlamenta, poslanici će se sastati i dan posle, a ta sednica biće posvećena bitnim tačkama, poput Zakona o budžetu, statutu Trepče i Zakona o platama. Sednici predsedništva Skupštine nije prisustvovao predstavnik Srpske liste.\nKosnet: Kosovo da rаtifikuje Istаnbulsku konvenciju\n"Istanbulska konvencija" nije ratifikovana u kosovskoj skupštini\nKosovska skupština usvojila Zakon o zabrani igara na sreću


U toku evidentiranje vlasnika imanja zainteresovanih za učešće u projektu pošumljavanje privatnih parcela – Mali Zvornik Info\nVesti Zaštita životne sredine Javni poziv Mali Zvornik Poljoprivreda\n14. novembra 2019. 27. januara 2020. Mali Zvornik Info\nPošumljavanje privatnih parcela opština Mali Zvornik ove godine vršiće sadnicama smrče, lipe, jasena i bagrema. Građani koji žele da preko lokalne samouprave besplatno dobiju i zasade neke od navedenih vrsta potrebno je da se što pre prijave mesnoj zajednici u kojoj žive.\nPrema rečima predsednika opštine Mali Zvornik Zorana Jevtića, za ovu namenu u opštinskom budžetu u tekućoj godini odvojeno je oko milion dinara.\nPovršina koja će biti pošumljena, vrsta i broj nabavljenih sadnica zavisiće od interesovanja građana, ali i od mogućnosti na terenu.\nPodaci o tome biće poznati nakon izrade projekta, odnosno plana pošumljavanja, kojim će biti definisani svi detalji vezani za ovaj posao.\nIzbor firme koja će vršiti projektovanje i nabavku sadnog materijala biće obavljen putem javne nabavke, po završetku evidentiranja građana zainteresovanih za ovu vrstu podrške.\nJevtić je naveo da je procedura prijavljivanja parcela za pošumljavanje u toku i da se odvija posredstvom mesnih zajednica, dodajući da sugrađani koji žele da njihove parcele budu obuhvaćene ovim projektom treba što pre da se jave u svoje mesne zajednice, odnosno da stupe u kontakt sa predsednicima Saveta mesnih zajednica, od kojih će dobiti sve neophodne informacije u vezi pošumljavanja.\nOn je naveo da je izbor vrsta sadnica koje će biti nabavljene i ovog puta vršen u dogovoru sa sugrađanima, prema njihovim potrebama, takođe preko mesnih zajednica.\nReč je o vrstama koje se lako i brzo primaju i ne zahtevaju primenu posebnih mera.\nOsim toga, u odnosu na neke druge vrste, dosta brže pristižu za eksploataciju i predstavljaju dobar potencijal za pčelinju pašu.\nOpština Mali Zvornik 2017. godine finansirala je nabavku 31700 sadnica bagrema, hrasta i lipe, za pošumljavanje 31,7 ha privatnih poseda, dok je 2016. godine, na isti način, pošumljeno 58,03 ha površina u privatnom posedu.\nZa izradu projekata pošumljavanja i nabavku sadnog materijala iz budžetskog fonda za pošumljavanje u protekle tri godine utrošeno je oko 3.600.000 dinara.\n← Izgradnja fudbalskog igrališta u Velikoj Reci u završnoj fazi\nOpština Mali Zvornik omogućila građanima elektronsko plaćanje na šalterima lokalne uprave →\nGrađevinska firma Bojić 86 nudi vam vrhunski izvedene zemljane radove po najpovoljnijim uslovima\n14. maja 2021. Dalibor Krstić Komentari su isključeni na Građevinska firma Bojić 86 nudi vam vrhunski izvedene zemljane radove po najpovoljnijim uslovima\nIzveštaj sa XI redovne sednice Skupštine opštine Mali Zvornik\n3. septembra 2017. Dalibor Krstić Komentari su isključeni na Izveštaj sa XI redovne sednice Skupštine opštine Mali Zvornik


Opština uvodi informacione sisteme za lakšu komunikaciju građana i lokalne samouprave: PILOT-PROGRAM ZA CELU SRBIJU – Palanačke novine\nOpština uvodi informacione sisteme za lakšu komunikaciju građana i lokalne samouprave: PILOT-PROGRAM ZA CELU SRBIJU\nby Palanačke · 3 aprila, 2014\nČeška firma „Hardlicka group“ u maloj sali Skupštine opštine predstavila je dva informaciona sistema, čija primena značajno olakšava komunikaciju građana sa lokalnom samoupravom i vlasnicima inženjerskih mreža.\nU uvodnoj reči, predstavljajući goste iz Češke, Slavoljub Đurić, predsednik Skupštine opštine Smederevska Palanka, ukazao je na potrebu da lokalna samouprava uspostavi bolju komunikaciju sa građanima.\n-Ovde se radi o jednom veoma dobrom programu, čiji je cilj približavanje građana i organa lokalne samouprave. Ono što je ovde značajno je to što građanin ne mora da obilazi šaltere da bi prijavio neki problem ili izvadio dokument, već sve to može da obavi sa svog računara ili mobilnog telefona – istakao je Đurić.\nProgram pod nazivom „Problem report“, češka firma je instalirala ne samo u svojoj zemlji, nego i u drugim državama, a ideja je da u Smederevskoj Palanci bude sproveden pilot-program za celu Srbiju, što bi podrazumevalo i znatno nižu cenu instalacije ovog sistema.\nO načinu funkcionisanja „Problem reporta“ govorili su u ime češke firme Martin Hrdlička, i Jadranka Belić, direktor partnerske firme „JIE engineering“ iz Beograda.\nSuština ovog programa je interaktivni informacioni sistem, kome građani jednostavno mogu da pristupe sa svojih „pametnih“ mobilnih telefona, ili sa personalnih računara. Na primer, formiranje neke divlje deponije, ili kvar na vodovodnoj mreži, građanin prijavljuje tako što uz pomoć „GPRS“ aplikacije na karti locira mesto, poruku ili fotografiju, zatim grupiše u listu problema, sadržanih u aplikaciji, da bi ova poruka odmah zatim bila prosleđena nadležnom preduzeću i lokalnoj samoupravi. Nadležne službe tako imaju preciznu lokaciju problema, i odmah mogu da reaguju.\nDrugi sistem podrazumeva znatne olakšice u kontaktu sa vlasnicima inženjerskih mreža.\nLokalna samouprava bi, uvođenjem ovakvog sistema, imala ne samo mogućnost neposrednog i trenutnog uvida u probleme, već i statistiku problema, prema njihovoj vrsti i učestalosti.\nNext story Performans u glavnoj ulici u organizaciji Centra za razvoj romske zajednice „Amaro drom“\nPrevious story Izložba pasa „CAC Palanka 2014.“


ProAuto – Septembarsko povećanje prodaje novih automobile u Evropi ujedno označava i oporavak evropskog tržišta\nOct 19, 2020 Adnan Huseinagić Autobiznis, Novosti, Vijesti 0\nNAJVEĆI RAST POTRAŽNJE ZA NOVIM AUTOMOBILIMA ZABILJEŽEN U RUMUNIJI\nNakon katastrofalnih prodajnih rezultata usljed pandemije virusa corona (Covid-19), evropsko tržište automobila se oporavlja.\nTokom septembra, u Evropi (EU+EFTA+UK) zabilježeno je 1.300.048 novoregistrovanih automobila, što je 1,1% više nego u septembru protekle godine, ali je posmatrano od početka godine zabilježen pad od 29,3%, što je ipak manje nego u avgustu, kada je pad iznosio gotovo 33%.\nJoš bolja situacija je u zemljama evropske unije (EU), gdje je u istim periodima zabilježen rast od 3,1%, odnosno od početka godine, pad od 28,8%.\nZanimljivo je da je najveći rast potražnje za novim automobilima, od gotovo 80%, zabilježen u Rumuniji. Ali ipak su najznačajnija velika tržišta, pa je tako, u Italiji, s više od 156 hiljada novoregistrovanih automobila ostvaren rast od 9,5%, a u Njemačkoj, s 256.227 automobila, rast je iznosio 8,4%. S druge strane, u Francuskoj je sa 168.289 automobila ostvaren pad od 3%, dok je u Velikoj Britaniji, s 328 hiljada automobila, pad iznosio 4,4%.\nPosmatrano od početka godine, najmanji pad prodaje od 13,8% zabilježen je u Norveškoj, a najveći u susjednoj Hrvatskoj (-45%).\nPosmatrano po proizvođačima, u septembru je najveći tržišni udio, od čak 22,7%, s bezmalo 300 hiljada automobila, ostvario Volkswagen Group, te postigao rast od 14,1%, a slijede Groupe Renault s rastom od 8,1% i tržišnim udjelom od 9,8%, Toyota s rastom od 8,7% i tržišnim udjelom od 6,1%, te FCA s rastom od 11,8% i tržišnim udjelom od 6%.\nTakav trend rasta će sasvim sigurno ohrabriti proizvođače da ubrzanim tempom predstavljaju i na tržište uvode nove modele, kako bi što više ublažili posljedice pandemije virusa corona.\nACEA, Corona, Corona virus, COVID-19, Epidemija, Prodaja, Prodaja novih automobila, Prodaja novih vozila, Tržište, Tržište EU, Virus corona\nStiže li Cupra Formentor s Audijevih 400 KS?! Volvo Trucks pokreće korisničke testove u građevinskoj industriji [Galerija i Video]\nEvropsko tržište automobila ponovo...\nAudi Q4 e-tron – špijunski...


Uvoz električnih vozila bez carina? - Glas Srpske\nMilijana Latinović 19.01.2019 16:26\nBanjaluka - Ministarstvo spoljne trgovine i ekonomskih odnosa BiH u tehničkom mandatu pripremilo je prijedlog odluke o privremenoj suspenziji i smanjenju carinskih stopa na uvoz novih vozila do kraja godine, a posebno automobila na električni pogon.\nU ovom ministarstvu pojašnjavaju da je cilj smanjenje oporezivanja i kreiranje boljeg regulatornog okvira za uvoz novih automobila. Ovom odlukom predloženo je da se smanji sa dosadašnjih 15 na pet odsto carinska stopa na uvoz novih automobila koja nemaju preferencijalni status robe iz zemalja sa kojima BiH ima zaključene sporazume o slobodnoj trgovini, i to za automobile sa pogonom na benzin, dizel i hibridna vozila, te sa pet na nultu carinsku stopu na automobile na električni pogon.\nOdluka je upućena u proces javnih konsultacija kako bi se stručna, ali i šira javnost, uključila u izradu kvalitetnijeg propisa, te kako bi BiH što efikasnije odgovorila na ubrzane promjene na svjetskom tržištu, gdje se broj električnih automobila iz godine u godinu udvostručuje.\n- Primjenom povoljnije carinske stope biće stimulisan uvoz novih automobila, što će imati višestruku korist, smanjenje zagađenja vazduha, zaštitu životne sredine, te podizanje bezbjednosti u saobraćaju - ocijenili su u resornom ministarstvu.\nOdluka, tvrde, doprinosi izjednačavanju tržišnih uslova za sve uvoznike i distributere u BiH, bez obzira gdje se proizvode vozila brenda koji zastupaju, a njome se harmonizuju carinske stope koje se primjenjuju prilikom uvoza novih automobila u BiH sa carinskim stopama koje se primjenjuju u regionu prilikom uvoza ovih proizvoda.\nDirektor Sektora granskih udruženja u Privrednoj komori RS Pero Ćorić rekao je za “Glas Srpske” da je Komora sa kolegama iz FBiH prije nekoliko mjeseci uputila inicijativu Ministarstvu spoljne trgovine u vezi sa smanjenjem carinskih stopa na uvoz automobila.\n- Raduje me što je naš prijedlog uvažen i nadam se da će carine biti snižene odnosno ukinute na električne automobile. U dopisu koji smo tada uputili ministarstvu obrazložili smo razloge koji se prvenstveno odnose na poboljšanje bezbjednosti u saobraćaju, manju potrošnju i bolju zaštitu životne sredine. Uzeli smo u obzir prijedloge svih auto-kuća i smatram da bi bilo dobro da na našim ulicama imamo što više novih vozila - rekao je Ćorić.\nSekretar Udruženja ovlašćenih zastupnika i trgovaca automobilima pri Privrednoj komori FBiH Andreja Softić kaže za “Glas Srpske” da je potrebno naći način da BiH ne postane deponija starih automobila iz EU.\n- U cilju smanjenja zagađenosti koju prouzrokuje drumski saobraćaj i radi veće bezbjednosti na putevima idemo ka tome da se na neki način pomogne uvoz novih vozila kroz smanjenje carina - rekla je Softićeva.\nIz Ministarstva spoljne trgovine i ekonomskih odnosa BiH u tehničkom mandatu naveli su da se u svijetu godišnje proda gotovo milion električnih automobila. Dodali su da je, prema posljednjoj evidenciji, u BiH registrovano svega 18 automobila te vrste.


ponedeljak 12. januar 2009.\nKoalicija za podupiranje\nBEOGRAD - Potpredsednik vlade i lider socijalista Ivica Dačić ocenio je juče da je rekonstrukcija vlade uskakanjem „naprednjaka“ bolja i izvesnija opcija od odmeravanja na izborima, ali je time samo ponovio ono što je krajem 2008. glasačima objasnio odbegli radikal Tomislav Nikolić - da bi sa ljutim političkim oponentom (Borisom Tadićem) ušao u vlast „u slučaju preke potrebe“. kompletan tekst\nGenocid nad srpskim narodom u 20. veku\nMeĐunarodni sud pravde u Hagu, potpuno neočekivano, prihvatio je tužbu Hrvatske protiv Srbije za navodni genocid i odlučio da dve zemlje započnu višegodišnji spor. Iako je naša zemlja tražila da se Sud oglasi nenadležnim\nBalkan nikad nije bio shvaćen\nRoman „Hamam Balkanija“ Vladislava Bajca, jednog od najistaknutijih savremenih srpskih pisaca, jedna je od knjiga koja je zacelo obeležila prethodnu godinu. Delo koje je ušlo u najuži izbor za Ninovu nagradu ovenčan je nedavno prestižnom nagradom „Balkanika“, jednom od najuglednijih književnih priznanja u\nRuski gas u punom kapacitetu od srede\nPosle pregovora češkog premijera u Moskvi i Kijevu dve strane su se sporazumele o kontroli tranzita gasa u Evropu uz učešće posmatrača EU. Isporuka gasa u punom kapacitetu mora da se obnovi do srede\nVladajuća većina je stabilna\nBEOGRAD - Potpredsednik Vlade Srbije Božidar Đelić izjavio je da rekonstrukcija vlade „apsolutno nije na dnevnom redu“ i da je vladajuća koalicija stabilna. - Biće još mnogo izazova ove godine i veoma je važno da sve institucije budu odblokirane, a naročito Skupština\nMonopolisti „zbog bezbednosti lekova“\nBEOGRAD - Komisija za zaštitu konkurencije poništila je dogovor velikih proizvođača „Hemofarma“ i „Galenike“ i distributera lekova kojima će po tom rešenju biti izrečene i prekršajne prijave.\nProblem je nastao još\nBalkan žarište trgovine ljudima\nPODGORICA- Najmanje 1.502 ilegalna imigranta poginula su prošle godine prilikom pokušaja da dođu do granica Evropske unije, saopšteno je iz italijanskog udruženja „Fortress Europe“, a preneo je podgorički list Dan. Prema navodima predstavnika udruženja, broj stradalih imigranata u prošloj godini\nVeštaci (ne) rasvetljavaju slučaj\nNa probi i treći Srbin\nBrozu vratiti pesnike\nZahtev za krivični postupak protiv Čanka\nJelena i Ana protiv virusa\nPriča je smešna\nMurinjo ne može bez Dekija


Novak spreman za Vimbldon – Novak Đoković\nNovak spreman za Vimbldon\nTenis\t19. 06. 2011.\n19. 06. 2011. · U ponedeljak, 20. juna počinje 125. Vimbldon, a neposredno pred početak istog Novak smatra Federera i Nadala favoritima za osvajanje titule.\n„Nema nikakve dileme da su Nadal i Federer prvi favoriti, pre svega zbog činjenice da već nekoliko godina dominiraju na travnatoj podlozi“, rekao je Nole koji će biti u polovini žreba sa Federerom.\nNovak nikada u karijeri nije osvojio titulu na travnatoj podlozi, ali veruje da bi to moglo da se prekine na ovogodišnjem izdanju Vimbldona.\n„Osećam se dobro i fizički i mentalno. Izuzetnu motivaciju za Vimbldon daje mi pretekli period od šest meseci koji je bio kao iz snova“, rekao je naše teniser koji je fantastičnom serijom od 41 uzastopne pobede, prekinute u polufinalu Rolan Garosa, zasenio teniski svet.\nNovak je naglasio da neće menjati ništa u svojoj igri sa osnovne linije, ali će zato koristiti svaku prilku da izlazi na mrežu i poentira.\n„Trava je savršena podloga za taj način igre“, rekao je Novak.\nJedan od najboljih svetskih igrača svih vremena Pit Sampras izjavio je da je Novak ove sezone potpuno sazreo kao teniser, prenosi ESPN.\n„Prosto je neverovatno da je uspeo da bude toliko konstantan. Pokazao je veliki napredak na mentalnom planu, mislim da sada iznad sebe ima auru. Pretvorio se u velikog igrača“, rekao je Sampras i dodao:\n„Ako pogledate istoriju tenisa, kada smo se ja i Federer probili u vrh i počeli da dominiramo imali smo oko 23 godine. Novak je osvojio rano taj prvi Gren slem 2008. godine. Potrebno vam je nekoliko godina da ustanovite kako da igrate, protiv koga igrate i da budete zaista opušteni u svojoj koži. Mislim da je to Novak uspeo. Kada u obzir uzmem njegovu igru i atletske mogućnosti, uopšte nisam iznenađen što je tu gde jeste. Kada pokušate da raščlanite njegovu igru, ona zaista uopšte nema rupa.“\ngren slem, start, Vimbldon 2011


U naplati poreza među preduzećima ne bi smelo da bude nikakvih izuzetaka jer bi to poreskim obveznicima poslalo pogrešnu poruku i destimulisalo ih u plaćanju obaveza, a to bi bilo pogubno za javne finansije zemlje, ocenili su poreski stručnjaci u izjavama Tanjugu.\nSaša Ranđelović sa Ekonomskog fakulteta istakao je da je, u uslovima kada Srbija ima visok budžetski deficit i kada je nivo sive ekonomije među najvišima u regionu, ispravno opredeljenje vlade da jedan od osnovnih prava konsolidacije bude bolja naplata poreza.\nPrema njegovim rečima, odluke kojima bi se pojedini poreski obveznici izuzeli iz opšteg režima naplate poreza, koji podrazumeva u krajnjoj instanci i prinudnu naplatu, narušavaju tu sliku i umanjuju šanse za efikasnost programa za suzbijanje sive ekonomije.\n"Pričalo se o Simpu, i odmah su se javili drugi potencijalni kandidati, ko garantuje da u narednim danima i nedeljama neće drugi obveznici po sličnom metodu i uz slične argumente izaći sa zahtevima pred vladu da se i njima oprosti određeni iznos poreza", naglasio je Ranđelović.\nOn je primetio da se, kada je reč o Simpu, gro njihovog poreskog duga odnosi na poreze i doprinose na plate zaposlenih, pa se, kako kaže, postavlja pitanje zbog čega bi ostali poreski obveznici u Srbiji plaćali doprinose za nekoga zaposlenog u jednoj privatnoj fabrici, naveo je on.\nRanđelović je ocenio da u slučaju Simpa za to ne postoji ekonomsko opravdanje posebno što alternativa nije gašenje tog preduzeća, već pretvaranje poreskog duga u kapital države.\nEkonomista Zoran Popov ocenio je da u naplati poreza ne bi smelo da se prave izuzeci "jer bi nastao haos u privredi, i ko bi onda mogao da osudi neko treće preduzeće koje ne plaća porez, jer bi sa istim pravom tražili da budu oslobođeni".\nKako je istakao, ne postoji opravdanje da bi se od te obaveze pravili izuzeci, a kod Simpa je jedino rešenje da se poreski dug konvertuje u vlasništvo države.\n"U sadašnjoj situaciji bila bi katastrofalna odluka da se oprosti ovim preduzećima neplaćeni porez, to bi imalo kataklizmičke posledice po javne finansije i ekonomsku situaciju u zemlji", naveo je on.\nPrema rečima Popova, "nulta tolerancija" na neplaćanje poreza je termin koji je kod nas nepotrebno izmišljen jer "porez se mora platiti i tačka, kao što je normalno da se plaćaju druge obaveze".\nDirektor Poreske uprave Ivan Simič izjavio je da će eventualna blokada računa velikih poreskih dužnika, kao što su Simpo i Galenika, zavisiti od odluke republičke vlade.\n"Dugovi celog sistema Simpo kompanije iznose 5,7 milijardi dinara i sačekaće se odluka vlade da bi se videlo šta i kako dalje", kazao je Simič dodajući da se u slučaju Galenike čekaju dokumenta iz ministarstva.\nPrema njegovim rečima, još se radi po obrascu "nulte tolerancije", što znači da će preduzeće-poreski obveznik koje nema drugačiji dogovor ili zaključak vlade, biti blokirano.\nIzvor: Tanjug, 20.8.2013.


Svetske berze završavaju nedelju na negativnoj teritoriji, a dolar i evro su takođe u padu.\nIndustrijski indeks Dau Džons pao je danas za više od 800 bodova, ili za 3,1 odsto, što je njegov najgori pad u proteklih osam meseci, usled naglog opadanja vrednosti akcija tehnoloških kompanija, javlja AP.\nGlobalne berze završavaju ovonedeljno trgovanje u padu, nakon što je italijanska vlada najavila veliko povećanje budžetske potrošnje.\nEvropske berze završavaju trgovačku nedelju na pozitivnoj teritoriji, a u plusu su i akcije na Volstritu.\nAkcije na evropskim berzama su danas pretežno stagnirale, dok su na Volstritu u padu, nakon spekulacija da se Vašington sprema za uvođenje novih tarifa na uvoz kineskih proizvoda u vrednosti od dodatnih 200 milijardi dolara.\nAkcije na Volstritu su se danas oporavile, predvođene skokom deonica tehnoloških kompanija, dok su evropske berze u padu usled zabrinutosti zbog ekonomske situacije u Turskoj.\nAkcije na evropskim berzama su danas u padu, dok se na Volstritu kreću između neznatnih dobitaka i gubitaka.\nTramp uzdrmao akcije kompanija i berzanske indekse\nPad akcija američkih kompanija iz sektora energetike na jutarnjem trgovanju grunuo je danas indekse na Volstritu "u crveno", a minus beleže i indeksi vodećih evropskih i azijskih berzi.\nMešoviti indeksi na Volstritu nakon rekorda za Nasdak\nSkok deonica američkih kompanija Amazon i "Tesla" na Volstritu doprineo je tome da tehnološki indeks Nasdak počne trgovanje na rekordnom nivou, nakon čega je taj indeks blago pao zbog silaznog trenda akcija Fejsbuka.\nSvetske berze u plusu, prate ih dolar i evro\nAkcije na svetskim berzama su danas porasle, a u uzlaznom trendu su i dolar i evro.\nVolstrit tone zbog uvođenja američkih tarifa EU\nAkcije na Volstritu su pretežno u padu, nakon što su SAD najavile uvođenje tarifa na uvoz čelika i aluminijuma iz Kanade, Meksika i Evropske unije.\nEvropske berze u padu zbog neizvesne situacije u Italiji\nAkcije na evropskim berzama su danas u padu, posle manjih dobitaka zabeleženih na azijskim tržištima.\nAkcije na Volstritu su danas počele trgovanje u padu, dok evropske berze beleže različite rezultate.\nEvropske berze tonu, Trampov tvit o ZTE-u ohrabrio Volstrit\nAkcije na evropskim berzama su danas pale, dok su na Volstritu u plusu, jer investitori očekuju da će doći do jenjavanja trgovinskih tenzija na relaciji SAD-Kina.\nAkcije na evropskim berzama su danas pretežno u padu, dok Volstrit nastavlja da se kreće uzlaznom putanjom.


SAOPŠTENJE SA SEDNICE VLADE AP VOJVODINE ODRŽANE 30.10.2013. GODINE\nVlada Vojvodine, na sednici, kojom je predsedavao potpredsednik Vlade i pokrajinski sekretar za nauku i tehnološki razvoj prof. dr Dragoslav Petrović, usvojila je informaciju o bilansu stanja resursa i rezervi mineralnih sirovina u Vojvodini, zaključno sa 31. decembrom 2012. Taj dokument, sastavni je deo Bilansa mineralnih sirovina Republike Srbije, i donosi se u skladu sa Zakonom o rudarstvu i geološkim istraživanjima i Zakonom o utvrđivanju nadležnosti AP Vojvodine.\nU Vojvodini je u svakodnevnoj eksploataciji 13 vrsta mineralnih sirovina na više od 170 lokaliteta, dok se 15 vrsta ne eksploatišu, između ostalog, zbog nedovoljne istraženosti ili ekonomske neisplativosti. U ovom sektoru, kako se ističe, zaposleno je preko 7.000 radnika, a njegovo učešće u ukupnoj industrijskoj proizvodnji Vojvodine iznosi 6,4 odsto.\nKao problem izdvojen je relativno nizak procenat naplate naknade za korišćenje mineralnih sirovina, koja iznosi oko trećinu potraživanja od privrednih subjekata. Međutim, od ukupno naplaćene naknade na teritoriji Srbije, Vojvodina učestvuje sa 70 odsto.\nVlada Vojvodine podržala je na sednici aktivnosti sindikalnih organizacija i Unije poslodavaca u vezi sa početkom pregovaranja na izradi kolektivnog ugovora.\nIz tekuće budžetske rezerve, Tehničkoj školi "Ivan Sarić" iz Subotice usmereno je 2,3 miliona dinara za finansiranje dela troškova sanacije fasade na objektu škole, dok je Specijalnoj bolnici za rehabilitaciju Termal Vrdnik usmereno 3,5 miliona dinara za omogućavanje nesmetanog funkcionisanja bolnice. Takođe, iz budžetske rezerve izdvojeno je 200 hiljada dinara za finansiranje dela troškova lečenja studenata Novosadskog univerziteta Dušana Travice i Gorana Šišarice iz Kule, koji su doživeli saobraćajnu nesreću u Sjedinjenim Američkim Državama.\nVlada Vojvodine je na sednici imenovala članove Saveta Visoke tehničke škole strukovnih studija u Novom Sadu, Subotici, Zrenjaninu, Visoke poslovne škole u Novom Sadu, Visoke škole strukovnih studija za obrazovanje vaspitača i trenera u Subotici, Visoke škole strukovnih studija za obrazovanje vaspitača u Novom Sadu i Kikindi, te Visoke škole strukovnih studija za vaspitače i poslovne informatičere - Sirmijum u Sremskoj Mitrovici.\nIzvor: Vebsajt Vlade Autonomne Pokrajine Vojvodine, 30.10.2013.


Hoti u Briselu, Grenel odložio sastanak u Vašingtonu - Novi Standard\nHoti u Briselu, Grenel odložio sastanak u Vašingtonu\nSpecijalni izaslanik predsednika SAD za dijalog Beograda i Prištine Ričard Grenel odložio je sastanak u Beloj kući, prethodno planiran za subotu, 27. juna\nRičard Grenel napisao je na Tviteru da razume odluku kosovskog premijera Avdulaha Hotija da otkaže dolazak na susret predstavnika Srbije i Kosova koji je bio zakazan za subotu 27. jun.\n“Razumemo vašu odluku i unapred se radujemo ponovnom zakazivanju susreta uskoro”, napisao je Grenel.\nPrethodno je Hoti izjavio kako je odluku o otkazivanju putovanja u Vašington doneo u saglasnosti sa Grenelom.\n“Ja sam njemu predložio da se ovaj sastanak odloži za jedna drugi dan, zbog dešavanja u toku jučerašnjeg dana”, izjavio je Hoti novinarima u četvrtak (25. juna) u Briselu.\nInače, Hoti je još u četvrtak ujutru na Tviteru objavio da otkazuje put u Vašington.\n“Zbog novih dešavanja u Prištini, kao rezultat optužnice koju je podnelo Specijalizovano tužilaštvo, moram da se vratim u svoju zemlju kako bih se pozabavio tom situacijom. Obavestio sam ambasadora Grenela da ne mogu prisustvovati sastanku 27. juna u Beloj kući”, napisao je Hoti.\nOdlazak u Vašington na razgovore lidera Kosova i Srbije prethodno je otkazao i kosovski predsednik Hašim Tači, a nakon što je Specijalizovano tužilaštvo u Hagu saopštilo da je 24. podnelo optužnicu protiv Tačija i drugih osoba sa Kosova. Tači se nakon saopštenja tužioca nije oglasio, niti je komentarisao optužnicu, osim što je u četvrtak na svom Fejsbuk profilu objavio sliku sa logom OVK.\nZvanični Beograd, kako je rečeno za Radio Slobodna Evropa (RSE), čeka da se oglasi američka administracija.\n“Niko nam nije javio da je sastanak otkazan ili odložen. Logično je da je na domaćinu da kaže da li će susreta biti ili ne. A pošto je albanska strana otkazala dolazak, na njima je da objasne zbog čega se to dogodilo”, objasnio je za RSE sagovornik u Beogradu.\nIz tih razloga, ističe se, vlast u Srbiji do daljeg neće komentarisati objavljivanje optužnice protiv Tačija, koji je bio potvrdio dolazak u Belu kuću istog dana kada je Grenel najavio susret, 15. juna.\nSVE JE POČELO SA OBJAVLjIVANjEM OPTUŽNICA\nSpecijalizovano tužilaštvo u Hagu saopštilo je u sredu (24. juna) da je još 24. aprila Specijalizovanim većima Kosova podnelo na ispitivanje optužnicu protiv Tačija, te bivšeg predsednika Skupštine i aktuelnog poslanika opozicione Demokratske partije Kosova (DPK) Kadrija Veseljija (Veseli), kao i “drugih” lica.\nImena ostalih lica Tužilaštvo nije želelo da objavi. U optužnici se navodi da Tači, Veselji i drugi osumnjičeni iz optužnice snose krivičnu odgovornost za skoro 100 ubistava.\nHOTI O POSLEDICAMA\nUpitan oko mogućnih implikacija koju bi ovo saopštenje iz Haga moglo imati na političku scenu na Kosovu, kosovski premijer je u izjavi novinarima u Briselu ocenio da ne ne treba komentarisati pitanja koja su vezana za pravosuđe, “već iste u potpunosti treba ispoštovati”.\n“Mi kao Kosovo, imamo potrebnu institucionalnu zrelost da bi prevazišli bilo kakvu situaciju sa kojom se suočavamo”, izjavio je Avdulah Hoti.\nEU OČEKUJE NASTAVAK DIJALOGA U JULU\nKosovski premijer u Briselu boravi u ranije planiranoj zvaničnoj poseti. Predsednik Evropskog saveta Šarl Mišel nakon sastanka sa Hotijem je poručio da je neophodno nastaviti dijalog Kosova i Srbije o normalizaciji odnosa.\n“Tokom našeg sastanka naglasio sam hitnu potrebu za napretkom u dijalogu Beograda i Prištine. Nedavno imenovanje ambasadora Miroslava Lajčaka za specijalnog predstavnika EU za dijalog Beograd-Priština ilustruje fokusiranost EU na ovaj dijalog, čiji je nastavak sada planiran za jul 2020. u Briselu”, poručio je u saopštenju Mišel.\nO optužnici Specijalnog tužilaštva rekao je kako je “važno da Specijalizovane komore i Specijalizovano tužilaštvo budu u mogućnosti da samostalno rade svoj posao, bez ikakvih spoljnjih uplitanja”.\nKosovski premijer Avdulah Hoti je izjavio nakon sastanka sa Mišelom da “dijalog nema alternativu”. Hoti će kasnije tokom dana obaviti razgovore i sa predsednicom Evropske komisije Ursulom Van der Lajen i komesarom za proširenje Oliverom Varheijem.\n“Na kosovskim vlastima je da odluče na koji način će najbolje biti predstavljeni njihovi interesi. Vlast treba da obezbedi naše sagovornike”, naveo je Stano.\nSpecijalno tužilaštvo je u sredu objavilo kako se radi o optužnici protiv Tačija Veseljija “i drugih” od deset tačaka i precizira da se terete “za niz zločina protiv čovečnosti i ratnih zločina, uključujući ubistvo, prisilno nestajanje lica, progon i mučenje”.\nInače, sastanak predstavnika Srbije i Kosova u Beloj kući, iniciran od strane Grenela o čemu je javnost obavestio pre deset dana, trebalo je da bude susret lidera dve strane. Učešće je ranije potvrdio Vučić, a pre njega, odmah po Grenelovom pozivu, i Tači.\nŠef kabineta i glavni savetnik predsednika Kosova Bekim Čolaku, ranije je objavio da su na sastanku u Vašingtonu glavne teme trebale biti rešavanje ekonomskih problema, uklanjanje trgovinskih prepreka, slobodno kretanje ljudi i robe te investicije u regionalnoj infrastrukturi.\n‘RAZDVAJANjE U AVIONU’\nNakon Hotijeve odluke, lider Demokratskog saveza Kosova Isa Mustafa je izjavio kako je od sastanka sa Srbijom važnije obezbediti funkcionisanje svih državnih institucija. Mustafa je naveo da se u Vašington “ide uz podršku koalicionih i opozicionih stranaka, ne samo sa ubeđenjem ko treba da predvodi delegaciju”.\n“Unutar DSK-a nema zabune oko toga da li premijer treba da ide u Vašington ili ne. DSK čvrsto veruje u SAD. Delegacija Kosova je u Vašington krenula sa dobrom voljom, ali se razdvojila dok je bila u avionu”, napisao je Mustafa na društvenoj mreži Fejsbuk.\nZamenik predsednika opozicione Stranke slobode i pravde Borko Stefanović, koji je za vreme vlasti Demokratske stranke bio na čelu tima za pregovore sa Kosovom, izjavio je kako ga Tačijeva odluka da ne ode u Vašington nakon objave optužnice ne čudi.\nNavodi, međutim, kako se postavlja pitanje kako bi američka administracija mogla da vodi pregovore sa Vučićem i Tačijem “o nepoznatom planu rešavanja kosovskog pitanja”.\n“Samo demokratizacija i izbacivanje kriminala i zločina iz vlasti Beograda i Prištine može dovesti do pomirenja i rešenja kosovskog problema”, naveo je Stefanović u saopštenju.\nHRV: KLjUČNI IZAZOV ZAŠTITA SVEDOKA\nMeđunarodna organizacija Hjuman rajts voč ocenila je da ključni izazov u po pitanju optužnica protiv Tačija i drugih ostaje zaštita svedoka, koji su pokrenuli mnoga suđenja za ratne zločine bivših pripadnika OVK.\nPotreba da se obezbede svedoci i dokazni materijal bio je glavni razlog što su istrage ovih slučajeva i specijalni sud zasnovani u inostranstvu, isprva u Briselu, a potom u Hagu, navodi ova organizacija. HRV podvlači da optužnica koja je objavljena protiv Tačija i drugih bivših čelnika Oslobodilačke Vojske Kosova unapređuje pravdu za ratne zločine i zločina protiv čovečnosti tokom i nakon rata na Kosovu 1998-1999.\nLIŠANIN: DOGOVOR NIJE NA VIDIKU\nMladen Lišanin, istraživač Instituta za političke studije, ocenjuje da “sveobuhvatni, trajni i održivi dogovor Beograda i Prištine nije na vidiku”, te da zbog toga trenutni razvoj situacije neće ostaviti dugoročne posledice na kraj dijaloga.\nLišanin napominje da je nepoznanica da li će optužnica protiv Tačija i Veseljija biti potvrđena, ali ocenjuje kako je “u taktičkom smislu, ovo donekle pobeda za Aleksandra Vučića koji se sad predstavlja kao jedini političar koji je ispao kredibilan sagovornik u ovom procesu”.\nDodaje da je ovo “pobeda” i za snage unutar Evropske unije (EU) i američke administracije koje se zalažu za drugačiji pristup pregovorima, u odnosu na onaj koji nudi Ričard Grenel.\nIzvor Radio Slobodna Evropa, 25. jun 2020.\nGRENEL ODLOŽIO SASTANAK U BELOJ KUĆI\nNaslovna fotografija: Visar Kryeziu/Associated Press\nIzvor Tanjug/Večernje novosti, 25. jun 2020.\nPreporučujemoAvdulah HotiKosovo i MetohijaoptužnicaRadio slobodna EvropaRičard GrenelSADsastanak u Beloj kućiSpecijalni sud za OVKHašim Tači


Vesti online / Sport / Fudbal / Juventus ponudio ugovor Ibrahimoviću\nNedovoljno dobri uslovi Juventusa za Zlatana Ibrahimovića\nList "Gazeta delo Sport" preneo je da su čelnici Juventusa razgovarali sa Ibrahimovićem o uslovima transfera i da crno-beli navodno žele da mu ponude četvorogodišnji ugovor sa platom od sedam miliona evra po sezoni, uz bonuse.\nŠvedski fudbaler trenutno zarađuje 12 miliona evra po sezoni u Pari Sen Žermenu.\nGeneralni direktor Juventusa Bepe Marota nedavno je izjavio da klub ne može da dovede Ibrahimovića, jer ne bi mogao da ga plaća.\nIbrahimovićev agent Mino Raiola juče je rekao da postoji šansa da njegov klijent napusti klub ako uprava Pari Sen Žermena ne dovede pojačanja ili ako ekipu napusti trener Karlo Anćeloti.\nZlatan je od 2004. do 2006. godine već igrao za Juventus, odakle je prešao u Inter.\nFUDBAL Izgleda će Ibra da padne na šarm "stare dame"\nFUDBAL Film "Kako postati Zlatan" pred Beograđanima\nFUDBAL "Veruješ u Isusa, znači veruješ u mene"


Antonijević: Bez mnogo slaganja sa stavom da vlade regiona treba da promene politike spram medija\nBeta 9. jula 2018. 19:40\nDirektor Komiteta pravnika za ljudska prava (Jukom) Milan Antonijević izjavio je danas da ideja predstavnika civilnih društava iz regiona da vlade zemalja Zapadnog Balkana treba da promene svoju politiku prema medijima nije naišla na zadovoljavajući stepen podrške na Samitu u Londonu.\nAntonijević je rekao agenciji Beta da se na panelu o medijima moglo videti bežanje od odgovornosti i ostavljanje medijima da se sami izbore za svoju slobodu što, kako je ocenio, nikako nije dobro, jer vlade imaju mehanizme da utiču na slobodu medija i ukoliko ih koriste to mogu činiti vrlo efikasno.\n„Nismo videli mnogo slaganja sa stavom da bi vlade trebalo da promene svoje politike spram medija na Zapadnom Balkanu“, rekao je Antonijević i dodao da sloboda medija podrazumeva odsustvo pritisaka, kao i ista pravila i uslove rada za sve.\nAntonijević je rekao da su na panelu o medijima predstavnici civilnih društava formulisali korisne preporuke za izgradnju institucija koje se bave medijima, regulatornih tela za elektronske medije, slobodan pristup informacijama, kao jedan od alata koji mediji koriste, a koji može biti ugrožen izmenom zakona ili slabljenjem institucija.\nDodao je da su formulisane i preporuke koje se tiču napada na novinare i manje političke instruisane istrage.\nAntonijević je rekao da su se u „živoj diskusiji“ sa ministrima spoljnih poslova videle „male razlike u poimanju slobode medija“.\nSutra podizanje prve cisterne na kolosek u Jasenoviku\nRaspisan tender za izgradnju škole u Leštanima\nSutra ujutru ledena kiša, zatim do subote sneg\nNUNS:Ministarstvo dalo 4,9 miliona dinara za snimanje filma…\nBodrožić (NUNS): Učešće Vučića na panelu o slobodi medija…\nKako se zove tanga posle tri dana nošenja?\n- Zlatna žica.


Vesti online / Sport / Fudbal / "Baloteli nije smeo da se bije sa mnom"\n"Baloteli nije smeo da se bije sa mnom"\nNekadašnji defanzivac Mančester Sitija, sada bek Aston Vile, Mika Ričards rekao je da Mario Baloteli nije smeo da se bije sa njim.\nPas koji laje ne ujeda: Mario Baloteli\n- Igrali smo "5 na 5" i gubili smo jer se on nije trudio, što je bilo evidentno. Zatim me je opsovao na italijanskom i mislio je da ga ne razumem. Ali, kako znam pomalo italijanskog, rekao sam mu - "Kome se obaraćaš?", posle čega je on ponovio psovku, a ja ga pozvao da rešimo sve što imamo tučom. Međutim, odbio je - rekao je Ričards.\nKontroverzni Italijan proveo je tri godine igrajući za "građane", a kakav je utisak ostavio na kompletnu fudbalsku javnost najbolje govore ovakve priče, koje se pojavljulju i dve godine kasnije.


НАСТАВАК ДВАДЕСЕТОГОДИШЊЕГ ПРИТИСКА НА СРБИЈУ И СРБЕ - Јадовно 1941. - КУЛТУРА СЈЕЋАЊА\nBANjALUKA, 30. MARTA /SRNA/ – Pitanje rehabilitacije generala Draže Mihailovića je sada isključivo stvar Srbije, kao što su handžar divizije na teretu službenog Sarajeva i njegove istoriografije, izjavio je izvršni sekretar SNSD-a Rajko Vasić.\nVasić je rekao da je srpski i srbijanski antifašizam, za razliku od drugih, toliko jak i tako duboko ugrađen u temelje evropske civilizacije da može da podnese rehabilitaciju bilo koga.\nIzvršni sekretar SNSD-a je ocijenio da naznake iz kabineta člana Predsjedništva BiH Željka Komšića da bi mogao biti pokrenut proces povlačenja ambasadora BiH iz Beograda u slučaju sudske rehabilitacije generala Mihailovića predstavljaju nastavak dvadesetogodišnjeg pritiska na Srbiju i Srbe kako bi u istoriji trajno ostali kao negativni civilizacijski faktori na Balkanu i u Evropi.\n„Željko Komšić i drugi nezreli akteri političkih trendova na prostoru bivše Jugoslavije žele da svu komunističku istoriju bace pod noge kao totalitarnu i neistinitu, a da promovišu samo ono što njima trenutno odgovara“, rekao je Vasić Srni.\nOn je dodao da se Komšić, kojeg sarajevski mediji najednom titluju kao „hrvatskog člana Predsjedništva“,nepotrebno priključuje regionalnoj političkoj patologiji povodom rehabilitacije Draže Mihailovića.\nVasić je, uz konstataciju da su se raspadom Jugoslavije raspale i sve zajedničke vrijednosti i parametri pojedinih aktera i događaja, i da nema više političkih vrednovanja tuđih orijentira, istakao da istoriografija i višenaučne discipline moraju da obavljaju svoj posao za svakoga.\nPrema njegovim riječima, bolesno bavljenje Srbijom i u Hrvatskoj, i u BiH, ili bilo gdje drugo znak je da su društva novih državica još nezdrava i nezrela za odgovoran put koji su izabrala.\n„Dnevni avaz“ je danas objavio da je Kabinet hrvatskog člana Predsjedništva BiH Željka Komšića spreman da preuzme inicijativu za diplomatske mjere ukoliko Srbija rehabilituje generala Dražu Mihailovića.


UNDP: Restauracija kuća u istorijskom centru Janjeva – GracanicaOnline.Info\nУНДП: Рестаурација кућа у историјском центру Јањева\n24. novembra 2021. 1 min read\nЈањево; Фото: УНДП\nU Ministarstvu kulture, omladine i sporta danas je potpisan sporazum o saradnji sa UNDP na Kosovu, za zaštitu kulturnog nasleđa Janjeva, za poboljšanje uslova života stanovnika i unapređenje kulturnog turizma, saopšteno je iz UNDP.\nU saopštenju se navodi da je poboljšanje kvaliteta života u udaljenim zajednicama direktno povezano sa opstankom i unapređenjem njihove kulture, izgrađenog nasleđa i pejzaža.\n“Očuvanje ovih mesta stvara duh doma povezujući generacije, uključujući i dijasporu, što jača osećaj pripadnosti. Ali ova jedinstvena mesta i njihove vrednosti su izuzetno krhke i stoga moraju biti snažno zaštićene”, navedeno je u saopštenju.\nDalje se ističe da se podrška turizmu i kulturnom nasleđu za projekat Janjevo sprovodi kroz indirektno upravljanje sa Programom Ujedinjenih nacija za razvoj (UNDP).\n“Restauracija će uključiti fizičke intervencije u odabranim kućama u istorijskom centru Janjeva/Janjeva i razvoj kulturne ponude koja će doprineti društveno-ekonomskom preporodu Janjeva. Ova oblast obuhvata izvođenje radova na očuvanju i jačanju turističke infrastrukture lokaliteta, kulturnog nasleđa, posebno kroz ulaganja u turističku infrastrukturu, pomoć institucionalnom razvoju turizma i stručnu pomoć za investicije koje će povećati ponudu turističkih proizvoda.”, dodaje se u saopštenju.\nFinansijska podrška Ministarstva kulture, omladine i sporta za ovaj projekat iznosi 1,4 miliona evra, dok je realizacija planirana za 2021-2024. godinu, navodi se u saopštenju UNDP.\nTags: Ministarstvo kulture omladine i sporta Poboljšanje života u udaljenim zajednicama Restauracija kuća u istorijskom centru Janjeva Unapređenje kulturnog nasleđa Janjeva UNDP\nPrevious Rakić i Radojević sa Sunjogom: ZSO od vitalnog značaja za Srbe, kočenje ovog procesa ne vodi napretku\nNext Empirika: Protest zbog dodele nagrade „Za dobre jezičke prakse“


Unapređena ponuda stambenih kredita Banca Intesa\nSmenjen direktor Kontrole letenja Slobodan Cvijan\nNadzorni odbor Kontrole letenja Srbije i Crne Gore (SMATSA) razrešio je danas vršioca dužnosti generalnog direktora Slobodana Cvijana i imenovao Radojicu Rovčanina za direktora Kontrole letenja Srbije i Crne Gore.\nOtpis loših kredita do kraja godine bez poreskih prepreka\nPoreske prepreke za otpis nenaplativih kredita biće otklonjene do kraja godine, saznaje Tanjug.\nSRBIJA VELIKI RUDNIK 25 velikih kompanija svetske reputacije obavlja geološka istraživanja\nU Srbiji trenutno 25 velikih kompanija vrši geloška istraživanja, a najveći broj njih se odnosi na ispitivanja metaličnih sirovina, litujuma i bora, rečeno je danas Tanjugu u Ministarstvu rudarstva i energetike.\nOdzvonilo je besplatnim tehničkim pregledima i registraciji vozila "na crno" bez odlaska na liniju provere ispravnosti vozila! Minimalnu cenu kontrole na kanalu, proceniće Ministarstvo trgovine, a zasad postoji predlog da taj pregled košta od 3.000 do 4.700 dinara.\nPrva prodavnica "Bauhausa" u Srbiji\nKompanija “Delta Real Estate” i “Bauhaus” potpisale su ugovor o izgradnji prvog maloprodajnog objekta “Bauhausa” u Srbiji u Bloku 53 u Novom Beogradu. Početak izgradnje planiran je početkom sledeće godine, a vrednost investicije je 22 miliona evra.\nDA LI JE TAKO STRAŠNO BITI ŽIRANT? Imate obavezu da nekom otplaćujete ratu, ali i ovo PRAVO za koje ne znaju svi\nGrađani koji su žiranti i otplaćuju kredite, imaju pravo da od glavnog dužnika kome su bili jemci traže da im vrate dug koji je banka naplatila od njih, a imaju pravo i na deo nepokretnosti za onoliko koliko su uplatili novca za stambeni kredit.\nLOTO GROZNICA "Ako dobijete sedmicu od 4,3 miliona evra, kupite OVO"\nPunih devet meseci u našoj zemlji nije izvučena premija na lotou, pa je nagradni fond dostigao 4,3 miliona evra. U trenutku kada sedmica konačno padne, novopečeni bogataš moraće dobro da razmisli u šta da uloži silne pare. Ekonomisti kažu - u zlato.\nNajveće plate u Rasinskom okrugu u Henkelu i Fabrici maziva\nPrema istraživanju Veća saveza samostalnog sindikata, najveće plate u Kruševcu primaju zaposleni u Henkelu, prosečno oko 70.000 dinara, kao i u Fabrici maziva, oko 60.000 dinara.\nNemačka od 2000. za Srbiju izdvojila 1,6 milijardi evra\nNemačka je najvažniji inostrani partner Srbije, ne uzimajući u obzir Evropsku uniju (EU), a vrednost sredstava koje je Nemačka od 2000. godine namenila Srbiji iznosi 1,6 milijardi evra, istakli su danas učesnici "Srpsko-nemačkog civilnog dijaloga" u Beogradu.\nBačević ne odustaje: Za kanal Morava zainteresovane i svetske sile\nZa projekat izgradnje plovnog "Kanala Morava" nije zainteresovana samo Kina, nego i druge svetske sile, jer u Evropi ne postoji nijedan drugi projekat koji bi po značaju mogao da nadmaši ovaj, izjavio je danas Milan Bačević, ministar prirodnih resursa, rudarstva i prostornog planiranja.\nSTIGLO NAM JE VOĆE ZA KOJE NISTE ČULI Velika ponuda neobičnih i egzotičnih plodova u prodavnicama\nKaki jabuka, kumkvat, pomelo, samo je deo azijskog asortimana voća koje se može kupiti u radnjama u Srbiji. Međutim, za ovo voće retko ko je čuo.


Prioritetni zadatak borba protiv sive ekonomije - PKS-RPK Novi Sad\nPrioritetni zadatak borba protiv sive ekonomije\nPredsednik Upravnog odbora (UO) Nacionalne alijanse za lokalni ekonomski razvoj (NALED) Goran Kovačević rekao je 26.aprila 2017. godine da je prioritetni zadatak za tu organizaciju strukturna borba protiv sive ekonomije.\nOn je posle Izborne skupštine NALED-a na kojoj su izabrani novi članovi Upravnog i Nadzornog odbora istakao da Srbija mora biti dobro organizovano država ako želi u Evropu.\n– Predstoji nam da usaglasimo pravni sistem sa evropskim, ali to neće biti dovoljno ako ga ne budemo primenili u praksi – rekao je Kovačević.\nPotpredsednica Upravnog odbora NALED-a Stanka Čurović istakla je da je ta organizacija najaktivniji partner Vladi Srbije u reformama.\n– Na nama je da nađemo najbolja rešenja za otvorena pitanja kao što su siva ekonomija, nedovoljna konkurentnost i nedostatak e-uprave – rekla je Čurović.\nMinistarka građevinarstva, saobraćaja i infrastrukture Zorana Mihajlović rekla je da „nije samo dovolno da Vlada Srbije promoviše reforme, već je važno da iza nje stoji organizacija sastavljena od stručnjaka kao što je NALED“.\n– Ta organizacija nam je pomogla da neke zakone zajedno sa Skupštinom Srbije učinimo boljim, a sada nam predstoji da napravimo e-katastar i e-prostor – rekla je Mihajlović.\nDodala je da će se „upis u katastar obavljati za tri dana, a prostorni planovi u elektronskom obliku će se raditi najduže za godinu dana kako ne bi bio iznuđenih rešenja“.\nMinistarka državne uprave i lokalne samouprave Ana Brnabić istakla je da su rezultati nagradne igre u borbi protiv sive ekonomije dali bolje rezultate od očekivanih.\nDodala je da je Zakon o inspekcijskom nadzoru doprineo da se za 15 odsto poveća broj novoregistrovanih firmi i za devet odsto smanji broj ođavljenih.\n– Otklonjena je velika nelogičnost da inspektor ne sme da uđe u radnju koja nelegalno radi – rekla je Brnabić.\nIstakla je da je plan da se u potpunosti uvede e-uprava i završi prenos matičnih knjiga u elektronski oblik do juna ove godine.\nMinistar poljoprivrede i zaštite životne sredine Branislav Nedimović rekao je da je cilj da se e-uprava uvede i u sektor poljoprivrede i da se pruži podrška dvema kategorijama – ženama i mladima.\n– Srbija mora da ispuni obećanja i da reši pitanje preostalih državnih preduzeća i petrohemijskog kompleksa, jer su ona izvor fiskalnog rizika za zemlju – upozorio je šef kancelarije Svetske banke u Beogradu Toni Verheijen.\nDodao je da bez rešavanja pitanja tih preduzeća ništa ne može da se postigne.\n– Ako mala i srednja preduzeća ne počnu da rastu, vi ne možete da se razvijate dalje. Morate motivisati građane da budu privatnici, da ne čekaju posao u javnom sektoru – rekao je Verhiejen.\nDodao je da je neophodno sprovesti reforme u zdravstvu i obrazovanju i novac trošiti na bolji način.\nŠef kancelarije Međunarodnog monetarnog fonda u Beogradu Sebastijan Sosa ocenio je da su makroekonomska stabilnost i otpornost finansijskog sektora ključna stvar u reformama, a da su u poslednjih nekoliko godina u Srbiji zabeleženi impresivni rezultati u fiskalnoj konsolidaciji.\nOcenio je da privredni rast, koji se sada polako uvećava, nije dovoljan i trebalo bi da bude više od pet odsto, a da bi se to postiglo potrebno je do kraja sprovesti predviđene reforme.\nRegionalna konferencija o preduzetništvu: Većina početnika opstane\nViše od 70 odsto kandidata uspe da razvije i održi posao i posle 12 meseci od osnivanja firme.\nUvoz smanjuje 70 dozvola\nPrivlačenje investirora u oblasti energetike. Cilj: povećanje energetske nezavinosti kroz gasnu interkonekciju sa Bugarskom.\nDa bi energetika Srbije zaživela,…\nPokrajina pomaže saradnju nauke i privrede\nNa osnovu Konkursa za finansiranje programa saradnje naučnoistraživačkih organizacija i privrede, koji je proletos raspisao Pokrajinski seketarijat za visoko…\nPotpredsednik Narodne skupštine Vladimir Marinković najavio je 29. novembra 2015. godine, na Samitu „100 mladih lidera“, da će u…


Srbija zabranila prodaju majica sa natpisima koje veličaju genocid u Srebrenici - Detektor\n15. Januara 2021.16:47\nVlasti u Srbiji zabranile su prodaju majica sa natpisima kojima se veličaju masovna ubistva Bošnjaka iz Srebrenice 1995. godine.\nJedna od majici 011 Shop-a. Foto: Screenshot N1\nTržišna inspekcija Srbije zabranila je danas beogradskoj firmi „011 Shop“ prodaju i reklamiranje dukserica i majica na kojima su natpisi koji veličaju masakre u Srebrenici.\nMinistarstvo trgovine, turizma i telekomunikacija Republike Srbije saopštilo je da je takođe podneta krivična prijava protiv „011 Shop“ za „oglašavanje proizvoda koji podstiču na izazivanje nacionalne, verske i rasne mržnje“.\nNa spornoj odeći nalazile su se reči „Nož, žica“ – što je referenca na skandiranje „Nož, žica, Srebrenica“ – kojim se veličaju masovna ubistva Bošnjaka počinjena od srpskih snaga u julu 1995.\n„Reklamiranje i prodaja ovakvih proizvoda ne samo da predstavlja kršenje zakona o oglašavanju i kršenje krivičnog zakonika, već su u direktnoj suprotnosti sa Ustavom Republike Srbije, jer podstiču izazivanje nacionalne, verske i rasne mržnje, što je izričito zabranjeno“, rekao je državni sekretar Ministarstva, Uroš Kandić.\nPrema njegovim rečima, krivična prijava je podneta Tužilaštvu za visokotehnološki kriminal.\nKompanija „011 Shop“ se na svojoj Fejsbuk stranici izvinila zbog incidenta, obrazloživši da je poruka spornog artikla „izvučena iz konteksta“, da su objave „pogrešno protumačene“ i da su zato povučene iz prodaje.\n„Nije nam bila namera da propagiramo bilo koji vid mržnje ili netrpeljivosti prema bilo kome“, navodi se u objavi online trgovine.\nNjena stranica, registrovana kod beogradske kompanije Souvenir Shop, od jutros je nedostupna.\n“011 Shop” reklamira svoju odeću kao „srpsku uličnu odeću“ za muškarce, žene i decu. Prodavale su se i majice koje veličaju četnički pokret i njegovog vođu iz Drugog svetskog rata Dragoljuba Dražu Mihailovića, kao i paravojnog vođu iz devedesetih godina, Željka Ražnatovića Arkana.\nKompanija takođe ima i radnje za maloprodaju na više lokacija u Beogradu.\nSrpske snage proglašene su odgovornim za ubistva više od 7.000 muškaraca i dečaka Bošnjaka nakon što su u julu 1995. godine zauzele Srebrenicu. Međunarodni sudovi su ove masakre klasifikovali kao genocid.


Obuka o primjeni individualnog plana podrške u školama u Kantonu Sarajevo\nDana 09.03., 14.03. i 23.03.2018. godine u hotelu Sarajevo realizovane su jednodnevne obuke o primjeni individualnog plana podrške za stručne saradnike svih osnovnih i srednjih škola sa područja Kantona Sarajevo. Voditeljice obuke su bile profesorice sa Odsjeka za pedagogiju Filozofskog fakulteta u Sarajevu kao i stručne saradnice iz škole koje su učestvovale u prvom dijelu testiranja Programa prepoznavanja i zaštite djece od faktora rizika u Kantonu Sarajevo.\nIndividualni plan podrške predstavlja sistematični, timski pristup kreiranja aktivnosti u okviru škole u najboljem interesu djeteta a u cilju pružanja zaštite i pomoći učeniku/ci kako bi razvio/la svoje pune kapacitete.\nNakon što stručni saradnici procijene da je za učenika/cu potrebna podrška od strane škole, biti će kreirani individualni planovi podrške a u realizaciji i praćenju će učestvovati učenici, stručni saradnici iz škole, nastavnici, razrednici i roditelji.\nObuke se provode u okviru projekta „Pravda za svako dijete“, podržanog od strane Švedske agencije za međunarodni razvoj i saradnju, Vlade Švicarske i UNICEF-a, a u saradnji sa nadležnim ministarstvima, institucijama i agencijama, kao i organizacijama civilnog društva.


Bulatović: Auto-put već pozitivno mijenja Kolašin – CG Vijesti\nPovezane teme:autoputDnevne novineekonomijaKolašin\nVlada Crne Gore daje podršku projektima koji imaju za cilj promociju Crne Gore kao luksuzne turističke destinacije i popravljanja imidža naše države kao turističke destinacije“, saopšteno je nakon sastanka potpredsjednika Vlade Crne Gore Dritana Abazovića sa predstavnicima kompanije Northstar.\nPredstanici kompanije Northstar, kako se navodi, zahvalili su se Abazoviću na prijemu i spremnosti da sasluša probleme sa kojima se susrijeću prilikom realizacije projekta.\n“Oni su potpredsjedniku Abazoviću detaljno predstavili projekat izgradnje luksuznog hotela, luksuznih turističkih vila i kondo hotela na Luštici, koji podrazumijeva investiciju vrijednu oko 400 miliona eura i 500 novih radnih mjesta”, dodaje se u saopštenju.\n“Ovakvi projekti imaju podršku Vlade i treba ih razvijati kako bi se Crna Gora što bolje predstavila kao luksuzna turistička destinacija”, kazao je Abazović.\nKonstatujući evidentne infrastrukturne probleme koji usporavaju realizaciju ovog projekta, Abazović je istakao da je cilj Crne Gore da afirmiše “direktne strane investicije i ukljanja barijere koje se tiču realizacije sličnih projekata”.\nNapominju, sastanku sa Abazovićem i njegovim savjetnicima, Filipom Adžićem i Ivom Šoćem, bili su predstavnici investitora: Emira Soccoro, predsjednica Borda direktora projekta, Imad Mahmoud, izvršni direktor i predstavnik vlasnika u Bordu, Angel Rodriguez, direktor razvoja projekta i član Borda, Vladimir Čvorović, tehnički direktor i Stefan Nikčevič, menadžer razvoja projekta.


Epson partnerstvo - Coral Computers d.o.o\nKompanija Epson je svetski tehnološki lider posvećen povezivanju ljudi, stvari i informacija svojim originalnim, efikasnim i preciznim tehnologijama. Sa linijom proizvoda koja se kreće od inkdžet štampača i digitalnih štamparskih sistema do 3LCD projektora, pametnih naočara, senzorskih sistema i industrijskih robota, kompanija se fokusira na inovacije i prevazilaženje očekivanja korisnika na polju inkdžet štampe, vizuelnih komunikacija, nosivih uređaja i robotike. Pod vođstvom japanske Seiko Epson korporacije, Epson ima više od 72,000 zaposlenih u 88 kompanija širom sveta i ponosna na doprinos zajednicama u kojima posluje i neprekidan trud za smanjenje lošeg uticaja na životnu sredinu.\nEpson pristup zadovoljstvu klijenata\nKompanija Epson je globalni lider u inovacijama i proizvodnji uređaja za prikaz slike, posvećena proširivanju vizije korisnicima širom sveta kroz kompaktne, energetski efikasne i precizne tehnologije. Epson revolucionarna rešenja odlikuju se izvanrednim kvalitetom slike, niskim troškovima i odličnom pouzdanošću i uslugom.\nEpson je prva kompanija koja je ponudila namenske štampače bez kertridža i trenutno je kompanija br. 1 po prodaji štampača sa rezervoarima za mastilo na svetu. Preko 50 miliona EcoTank štampača prodato je širom sveta. Na samom početku imate dovoljno mastila da odštampate do 14.000 stranica – što znači da štedite vreme i novac jer ne morate često da menjate kertridž. Podešavanje je jednostavno, dopunjavanje uredno i pouzdano, a rezultat su kvalitetno odštampane stranice. Takođe, za razliku od štampača drugih proizvođača, glave za štampanje na Epson štampačima su trajne. Nećete morati da trošite novac na zamenu glave za štampanje niti da obavljate komplikovani proces njenog postavljanja.


Krenule probe predstave "Vuk i sedam jarića“ u "Pinokiju“\nKrenule probe predstave „Vuk i sedam jarića“ u „Pinokiju“\nTanjug 10. septembra 2021. 12:12\nBEOGRAD – Probe za novu predstavu „Vuk i sedam jarića“, u režiji Gorana Damjanca, po dramatizaciji Jelene Paligorić Sinkević, počele su nedavno u Pozorištu lutaka „Pinokio“ u sezoni gde se obeležava jubilej od 50 godina postojanja ovog teatra za decu u Beogradu.\nPremijera navedenog komada planirana je za oktobar, ali teatar ne miruje, već odmah planira novo scensko delo.\nU toku je saradnja sa Fakultetom dramskih umetnosti u Beogradu na predstavi po istoimenom romanu Aleksandra Popovića „Kako se voli Vesna“, u režiji Nevene Mijatović, prema dramatizaciji Mine Petrić.\nPozorište lutaka „Pinokio“ će 1. aprila 2022. godine proslaviti 50. rođendan, i povodom toga je u planu je izrada monografije, koja bi obeležila i prikazala rad pozorišta od osnivanja 1972. godine do danas.\nNova sezona će zvanično početi u subotu nakon letnje pauze, kada će na repertoaru biti predstave „Pepeljuga“ i „Knjiga o džungli“, dok će se u nedelju igrati „Pinokio“ i „Tri praseta“, u standardnim terminima, od 12 i 17 časova.\nNovi roman Sali Runi “Bajni svete, gde si ti“ u prodaji od…\nNovi roman Sali Runi u prodaji od 29. septembra\nGordana Zdravković: Bjelogrlić prikazao istinu koju Toma…\nGordana Zdravkovih: Toma je živeo za pesmu i za ljubav\nFilmski fstival „Evropska saradnja: filmska…\nFilmski festival „Evropska saradnja: filmska…


Početak Aktuelno Pod lupom Ekonomska cena vrtića\nDatum kreiranja: ponedeljak, 30 mart 2015\nUpozoravali smo polovinom septembra, kada su usvajane izmene Zakona o državnim službenicima, da su postavljeni predugački rokovi (šest meseci za postavljanje v.d. i mesec dana za raspisivanje konkursa) za okončanje nezakonite prakse postavljanja državnih službenika na položajima bez konkursa (http://goo.gl/ZSMpyP). Čini se da ni takvi rokovi nisu bili dovoljni. Sudeći po pisanju lista "Danas", Vlada je samo tokom marta (kada ističe rok za postavljanje v.d.) razrešila više od 80 funkcionera u državnoj upravi i "prebacila" ih u status vršioca dužnosti. Tek predstoji raspisivanje konkursa.\n"Danas" piše o ovoj temi pod naslovom "I Đurić i Blagojević u v.d. statusu":\nVlada Srbije je samo tokom marta razrešila više od 80 funkcionera u državnoj upravi i "prebacila" ih u status vršioca dužnosti, koji može trajati najduže šest meseci. Uvidom u kadrovska rešenja sa martovskih sednica vlade, Danas je došao do podatka da su u v.d. status postavljena 33 dosadašnja pomoćnika ministra, 23 pomoćnika direktora, 17 direktora službi, agencija i kancelarija, pet zamenika direktora, dva sekretara ministarstva i generalni sekretar Ministarstva spoljnih poslova Veljko Odalović. Razlog tome je što niko od njih nije izabran na konkursu, iako je trebalo, te će se za njihova mesta u narednim mesecima raspisati konkursi.\nMeđu onima koji su razrešeni i kojima je na istoj sednici vlade dodeljen v.d. status su i direktori Kancelarije za Kosovo i Metohiju i Kancelarije za pomoć i obnovu poplavljenih područja Marko Đurić i Marko Blagojević, koji, kako kažu za Danas, nemaju više informacija o tom procesu.\nPotpredsednica vlade i ministarka za državnu upravu i lokalnu samoupravu Kori Udovički podseća za Danas da je stanje vršenja dužnosti uvedeno izmenama i dopunama Zakona o državnim službenicima, pa se tako osobe koje treba da imaju status službenika postavljaju na način kao što se imenuju funkcioneri.\n"Vršioci dužnosti moraju da se imenuju sa ograničenim rokom od šest meseci, a za to vreme mora da bude izabran neko kroz službenički konkurs. U državnoj upravi to možda izgleda kao 'vedeizacija', ali je reč o sistemu napredovanja ka uređivanju sistema. To je sada prepoznato stanje i radi se na tome da se ti ljudi zamene. Prema statistikama, napredujemo u tom poslu", objašnjava Udovički.\nMinistarka ukazuje da u ovom trenutku postoji veliki broj vršilaca dužnosti u javnom sektoru i da je to opravdano, jer je odraz napora da se odgovornije pristupi konkursima i nađu odgovarajući kadrovi za određene funkcije. Objašnjavajući zašto se do sada umesto konkursa pribegavalo političkim imenovanjima, ona kaže da je činjenica da, ako ne postavite ljude odmah i čisto politički, "pronalaženje onih koji su spremni da preuzmu odgovornost uz finansijsku žrtvu, koja se uglavnom pretpostavlja, nije lako".\nOrganizovanje konkursa za radna mesta u državnoj upravi je u nadležnosti Službe za upravljanje kadrovima, u kojoj se u petak pola sata pre isteka radnog vremena niko nije javljao na telefon. Kako je ranije najavljivano, rok do kojeg bi svi trebalo da prođu konkurse je bio mart, ali je on očigledno probijen. Na sajtu Službe za upravljanje kadrovima, koja trenutno nije potpuno dostupna jer rade na održavanju, objavljena tri aktuelna konkursa u organima državne uprave. Reč je dva pomoćniku direktora Uprave carina pri Ministarstvu finansija, direktoru Poreske uprave u istom ministarstvu i tri meteorologa u Ministarstvu privrede.\nAUTOR: B. CVEJIĆ\nNa sajtu Danasa: http://goo.gl/JBTAw\navg 03 • reply • retweet • favorite


ZA SJAJNU FIGURU I TOP FORMU: Tri vežbe da zategnete noge i zadnjicu\nKrilatica čuvenog rimskog pesnika "u zdravom telu zdrav duh" mogla bi da posluži kao motiv da se zategnu mišići i oblikuje telo. Jer zadovoljstvo izgledom na fizičkom planu u velikoj meri može da razgali i dušu.\tZdravlje & fitness\nPatite od nesanice, muče vas razne misli ili vam smetaju komarci? Rešenje je jednostavno, limun, prirodni antiseptik, čiji svež miris može da vas preporodi, i to bukvalno preko noći! Zdravlje & fitness\nOsim što će zategnuti vašu kožu i definisati mišiće, sledeće aktivnosti mogu da vam pomognu da bolje izrazite svoju seksualnost.\tDoček Nove godine 2017.\nLjubav & seks\tBEZ SRAMA: Žene otkrivaju šta bi volele da im muškarci rade u krevetu\nZanimljivosti\tDANAS JE VIDOVDAN: Da li znate koje običaje morate poštovati, a šta nikako ne smete da uradite?


''Super agent'' najavljuje: Stiže i igrač od 200 miliona! | BN\n''Super agent'' najavljuje: Stiže i igrač od 200 miliona!\n"Ako Hamilton zaradi milion kad sedne u bolid, zašto isto toliko ne bi prihodovali i fudbaleri?"\nFudbal 12.10.2016 | 20:00\nDžon Smit jedan je od najuglednijih agenata u svetu fudbala poslednjih decenija i zato je novinarima uvek interesantan sagovornik.\nKao menadžer koji je predstavljao više od 400 igrača, a među njima Dijega Maradonu i Ruda Gulita, i kao posrednik koji je ugovorio, na primer, prodaju Andreja Aršavina iz Zenita u Arsenal 2009, njegova reč i dalje ima "težinu".\nS obzirom na to da je svoju agenciju prodao 2010. godine, sada se bavi savetovanjem kolega i izdavanjem knjiga, a povodom izlaska svog dela "Posao: Unutar sveta super agenta" sa engleskim novinarima razgovarao je i o tome kako vidi budućnost pregovora o kupovini igra.\nU tom dijalogu najavio je i rast tržišne vrednosti igrača, a za tu ocenu istakao je da možda samo trenutno zvuči nerealno.\n"Čuo sam da je (menadžer Pogbe i Ibrahimovića) Mino Rajola nedavno izjavio da će uskoro doći igrač koji će biti plaćen i 200 miliona funti (222 miliona evra) i mislim da je u pravu", rekao je Smit.\nNakon leta u kojem je Pol Pogba prešao iz Juventusa u Junajted za oko 100 miliona evra, slavni menadžer ističe da je sasvim logično što cene igrača 'skaču', kao i visine njihovih plata.\n"Obeštećenja rastu i isto se odnosi i na mesečna i nedeljna primanja fudbalera. Primera radi, ako Luis Hamilton zaradi milion funti svaki put kada uđe u svoj bolid Formule jedan, zašto isto toliko ne bi zarađivali i fudbaleri?", zapitao je on.\nPrema njegovoj oceni, činjenica da se u Premijer ligi ove godine "obrnuti" devet milijardi funti nije nikakvo iznenađenje.\n"Zašto i fudbaleri ne bi delili deo tog novca ako je već takva situacija? I dalje postoje neiskorišćena tržišta, kao što je Indija - zemlja koja me zaista fascinira. Sa druge strane, u Americi društvene mreže privlače ljubitelje sporta ka fudbalu. Tako da pred nama i dalje stoji put koji treba preći do tačke zasićenja i maksimalne iskorićenosti tržišta".\nKonstatujući rast popularnosti ionako najpopularnije igre na svetu, Smit dodaje i potencijalni značaj najvećih globalnih kompanija.\n"Primera radi, Google, Amazon i Facebook lako bi mogli da napišu ček od 10 milijardi funti da bi stekli prava prenosa utakmica Premijer lige. Istovremeno, oni to i ne moraju da rade, jer se uz fudbal razvija podjednako uzbudljiva industrija. Ta industrija, bazirana na priči o fudbalu i svemu što prati igru, je još veća od igre. To je izvor prihoda koji još nije iskorišćen, ali biće i novac koji će sa te strane doći biće ogroman", podvukao je agent.


09.02.2018 22:18 | Srna\nBeograd - Ministar spoljnih poslova Srbije Ivica Dačić izjavio je da nije realno ako neko misli da Srbija sada treba da prihvati ono što su jednostrano uradili Albanci, te da sporazum sa Prištinom znači da bi Beograd i Priština trebalo da regulišu međusobne odnose i da nemaju bilateralne sporove.\n"Oni mogu da razmišljaju o tome kako hoće pojedinačno, ali EU kao organizacija ne može da utvrdi takav stav nikada, zato što postoji pet zemalja koje nisu priznale Kosovo", rekao je Dačić za "Glas Amerike".\nKomentarišući odnose Srbije i SAD, Dačić je rekao da se Beograd trudi da na najozbiljniji način priđe najvažnijim nosiocima američke zvanične državne politike.\n"To su predsednik Tramp, potpredsednik Pens, Tilerson, kako bismo videli da li postoji razumevanje za srpske argumente", rekao je on.\nOn smatra da postoji spremnost da se saslušaju argumenti i prijedlozi Srbije, te da se određene stvari koje su zajednički interes mogu rješavati.\n"To su bezbednost, stabilnost, mir u regionu. To se ne može ostvariti bez dogovora sa srpskim narodom kao najvećim narodom u regionu. Da bi do toga došlo mora da se pronađe neki zajednički, ja to zovem minimumom zajedničkog interesa, ne moramo maksimum, da dođemo do minimuma", rekao je Dačić.\nDačić je podsjetio da se 28. jula navršava 100 godina od kada se srpska zastava zavijorila na Bijeloj kući, te da je američki predsjednik Vudro Vilson to uradio u čast srpskih vojnika koji su poginuli kao žrtve u Prvom svjetskom ratu.


Optužnica protiv Ćopića otkriva mrežu pranja novca – Centar za istraživačko novinarstvo Srbije\nU detaljima optužnice se navode i Miloš Hamović, sin Vuka Hamovića, srpskog trgovca električnom energijom, i firma Stanka Subotića, odbeglog biznismena iz Srbije.\nOptužnica koju je pre dve sedmice potvrdio Okružni sud u Banjoj Luci tereti Ćopića za pranje novca preko 16 kompanija, registrovanih, između ostalog, na Kipru i Devičanskim ostrvima, u Delawareu, Panami i drugim mestima. Tužioci tvrde da je Ćopić novac za koji je znao da je zarađen od trgovine drogom svesno ubacivao u platni promet RS-a i Srbije.\nPrema podacima iz optužnice, na račun banjalučke firme Agrocoop export-import uplaćeno je više od 7 miliona KM (3,5 miliona eura) od kraja 2008. do sredine 2009. godine. Dodatna 2,3 miliona KM (malo više od 1 milion eura) su, navodno, oprani preko drugih kompanija u BiH i Srbiji.\nNajveći deo novca – 5,4 miliona KM (2, 2 miliona eura) – na račun Ćopićevog Agrocoopa uplatile su firme Lafino Trade LLC i Mattenico LLC, registrovane u američkoj saveznoj državi Delaware. Srpsko tužilaštvo je ranije utvrdilo da su obe firme u vlasništvu Darka Šarića.\nSedam dana pre njegovog hapšenja, Ćopić je u intervjuu za novinare srpskog (CINS) i sarajevskog (CIN) Centra za istraživačko novinarstvo negirao da je novac od Šarića dobio sa ciljem da ga opere. Rekao je da mu Šarić duguje novac za kupovinu Mitrosrema, jednog od najvećih srpskih poljoprivrednih kombinata. CIN je nakon Ćopićevog hapšenja objavio da je Agrocoop uplaćivao novac za privatizaciju Fabrike šećera Bijeljina u istom periodu kada je novac od Šarića pristizao na račun banjalučke firme.\nMitrosrem je jedna od najvećih poljoprivrednih firmi u Srbiji, sa preko 500 zaposlenih i više od 8.500 hektara zemljišta. U intervjuu za CINS Ćopić je rekao da mu odbegli narkobos nikada nije uplatio celokupan iznos. Srpske vlasti su prošle godine blokirale Mitrosrem nakon podizanja optužnice protiv Šarića, zbog šverca narkoticima.\nTužioci su otkrili da je, između ostalog, u decembru 2008. godine Lafino Trade uplatio 2,9 miliona KM (1,4 miliona eura) na račun Agrocoopa. Banjalučka firma je isti dan iznos od 1,2 miliona KM (oko 600 000 eura) prebacila na račun Pavlović International Bank, kojim je otkupljen dug šećerane.\nSlična situacija se desila u junu 2009. godine kada je Mattenico LLC uplatio Agrocoopu avans od 1,95 miliona KM (oko miliona eura) navodno, za kupovinu semenskog kukuruza. Računovođa Agrocoopa Stoja Kasalović je rekla da roba nije isporučena. Tužioci sumnjaju da se radilo o lažnoj nabavci. Direktor Agrocoopa Ljubo Mrđen je isti dan prebacio 195.000 KM (100 000 eura) na račun Advokatske kancelarije Muhić radi izmirenja obaveza prema radnicima šećerane.\nDeo novca Darka Šarića je, prema navodima iz optužnice, korišten za privatizaciju Fabrike šećera Bijeljina. Foto: CIN\n„Ja priznajem da sam ja to uradio iz razloga da bi došao do novca koji mi je bio preko potreban“, rekao je u intervjuu za CINS Ćopić, dodavši da bi vratio avanse da ga je Šarić isplatio za Mitrosrem.\nPolicija smatra da je zadnji korak u procesu pranja novca trebala biti prodaja šećerane. Hrvatski privrednik Enver Moralić, koji nije optužen u ovom slučaju, uložio je 12,2 miliona KM (oko 6 milikona eura) u pokretanje proizvodnje u šećerani, a planirao je da preuzme većinsko vlasništvo. Budući da je Okružni sud u Banjoj Luci blokirao svu Ćopićevu imovinu, među kojom je i fabrika šećera, Moralić je sada prisiljen da čeka ishod suđenja.\nIako Specijalno tužilaštvo RS-a u uvodnim rečima optužnice kaže da je novac iz navedenih firmi stečen vršenjem krivičnih dela, odnosno, trgovinom narkoticima, ne navodi i dokaze kojim bi ove tvrdnje bile potkrepljene.\nOsim firmi Lafino Trade i Mattenico u optužnici se ne navode imena vlasnika drugih offshore firmi niti je jasno poreklo ovog novca.\nMilimir Govedarica, načelnik Odeljenja za finansijske istrage Ministarstva unutrašnjih poslova RS-a, kaže da se prema Varšavskoj konvenciji o pranju novca svi transferi koji nemaju pravnu osnovu smatraju pranjem novca. On je dodao da u tom slučaju tužilaštvo nema obavezu dokazati da novac poteče od izvršenog krivičnog dela.\nĆopić je novinarima CINS-a rekao da je Šarića upoznao 2008. godine, u vreme kada je ovaj navodni švercer drogom bio vlasnik Štampe, beogradskog preduzeća za distribuciju novina. Šarić će kasnije ovu firmu prodati nemačkoj kompaniji WAZ Mediengruppe. Saznavši da je Šarić, protiv kojeg u to vreme nije bila podignuta optužnica za šverc drogom, zainteresovan za ulaganje u poljoprivredu, Ćopić uspostavlja kontakt s njim, s namerom da mu proda Mitrosrem.\nNa pitanje da li je znao poreklo Šarićevog novca, Ćopić je ljutito odgovorio: „… ako ja znam da on ima 25 ili 29 miliona eura, od WAZ-a para na računu, od prodate Štampe, ja sam trebao njega da pitam – izvini druže, a da ti ne radiš drogu? Ma boli me (…) šta radi. Meni je bitno da on hoće da kupi i znam da ima pare, razumete?“\nMeđutim, u razgovoru koji je policija tajno snimila samo deset dana pre njegovog hapšenja, Ćopić je neimenovanoj osobi rekao da je prodao svoju kompaniju Darku Šariću kako bi oprao njegov novac.\nKao jedna od osoba sa kojom je Ćopić, navodno, dogovarao poslove, u optužnici se navodi ime Miloša Hamovića, tridesetdvogodišnjeg sina srpskog trgovca energijom Vuka Hamovića. Prema navodima optužnice, Ćopić je u toku 2009. godine dogovorio transfer od preko 500.000 KM (250 000 eura) sa Milošem Hamovićem i drugim neimovanim osobama iz firmi Eurotrade Holdings Limited sa Britanskih djevičanskih ostrva, Pacific LC Group LLC iz Delawarea – SAD i Shine Film Production LTD sa Kipra.\n„Miloš Hamović nikada nije čuo za, niti upoznao Zorana Ćopića. Nikada sa njim nije imao poslovne niti bilo kakve druge odnose.“\nVuk Hamović, Milošev otac, vlasnik Grupacije EFT-a, je pre sedam godina bio pod istragom u BiH. Posebno odeljenje za organizirani kriminal, privredni kriminal i korupciju pri Tužilaštvu BiH naveo je u svom izveštaju iz 2004. godine kako postoje indicije da je Hamović preko svoje kompanije umešan u zloupotrebu novca, kada je uz velike provizije davao kratkoročne pozajmice Elektroprivredi Crne Gore. Istraga je zaustavljena zbog nedostatka resursa i zato što je Odeljenje za teški privredni kriminal Velike Britanije preuzeo slučaj. Britanski policajci su nakon jednogodišnje istrage preporučili da se protiv Hamovića podigne optužnica, ali je glavni britanski tužilac prekinuo istragu.\nU obrazloženju optužnice se spominje i firma u vlasništvu Stanka Subotića Caneta, za kojim je MUP Srbije raspisao poternicu zbog prevare, organizovanog i međunarodnog kriminala.\nPolicija je u aprilu 2009. godine tajno snimila razgovor između Zorana Ćopića, Darka Šarića i dvojice Šarićevih advokata – Nebojše Jestrovića i Radovana Štrpca. Razgovaralo se o prodaji preduzeća Futura Plus , u vlasništvu Subotića.\nNovinari CINS-a iz Srbije su prošle godine u sklopu istraživanja poslovanja Darka Šarića otkrili da je Jestrović bio postavljen na čelo Upravnog odbora Future, u martu 2009. godine. Srpske vlasti su optužile Jestrovića da je bio zadužen za operacije pranja novca ovog narkobosa.\nPosljednji Ćopićev razgovor snimljen je na dan njegovog hapšenja. U razgovoru sa neidentifikovanom osobom iz Srbije Ćopić je rekao da se pretresaju njegove firme i stan, te da se traže određeni papiri. Požalio se sagovorniku da će ga sigurno privesti, jer ovaj postupak vodi Specijalno tužilaštvo. Neidentifikovana osoba mu savetuje da ništa ne potpisuje i da će mu poslati advokata, rekavši da će ga „verovatno uhapsiti, pa pustiti, pa ponovo uhapsiti“.\nZoran Ćopić je na to odgovorio: “ Nema šanse, neće me pustiti! Pritvor oko vrata! To je kraj priče!“\nAgrocoop export-importDarko ŠarićEFT grupacijaFutura plusLafino TradeLafino Trade LLCMattenico LLCMiloš HamovićStanko SuboticVuk HamovićZorana Ćopić


SZS: Osuđujemo slanje SMS-a koji je sinoć uznemirio građane - Glas Zaječara\nHome Politika SZS: Osuđujemo slanje SMS-a koji je sinoć uznemirio građane\nSavez za Srbiju najoštrije osuđuje juče poslatu SMS poruku koja je izazvala paniku među građanima.\n„Poruka je potpuno nezaslužena jer su građani solidarni i herojski se drže u ovoj krizi, od zatvorenih penzionera, preko trgovaca, nastavnika, policije, poštara, vojske do naših najmlađih. Čak i ako je u panici ova vlast mora delovati smireno i organizovano jer su hiljade života u pitanju“, navode u SZS.\nPrema njihovim rečima, sve greške, od poziva na šoping, do neadekvatne zaštite u zdravstvenim ustanovama ne može se zamagliti histeričnom presijom na narod. Ukoliko je stručna procena da treba uvesti veći stepen zabrane kretanja, na vlasti je da takvu odluku donese bez optužbi na račun sopstvenih građana.\n„Videli smo da u normalnim zemljama to može da se reši na civilizovan način. Struku pozivamo da se znanjem i rodoljubljem odupre daljem maltretiranju i uznemiravanju naroda. Nikome od nas nije potrebno da i po pet vrhunskih stručnjaka svakodnevno gubi vreme u pokušaju da zamaskiraju ili opravdaju greške vlasti. Dovoljan je jedan profesionalac koji će na miran i staložen način preneti tačne podatke i uputstva i odgovoriti na pitanja medija“, stoji u saopštenju.\nIz Saveza za Srbiju poručuju da lekari svakako shvataju da širenje panike ne ide u prilog racionalnom ponašanju građana, te da se prioritetno moraju rešiti zaštita zdravstvenih radnika, jasni i brzi protokoli prijema, zaštite, izolacije, dijagnostike i smeštanja pacijenata.\nPrethodni tekstAleksić: Seljaci hrane celu Srbiju, a nisu dobili ni dinar od vlade u kriznom paketu\nNaredni tekstTurajlić: Živimo u rukama jednog čoveka čije ponašanje eskalira


Na čelnu poziciju međimurske kompanije Simon dolazi sa mesta člana Uprave, gde je bio zadužen za vođenje sistema kooperacije sa domaćim uzgajivačima stoke i segmenta proizvodnje\nPrema njegovim rečima, funkciju predsednika Uprave smatra novim poslovnim, ali i ličnim izazovom.\nZahvaljujem svom prethodniku Alenu Kajmoviću koji je u protekle četiri godine, uprkos izuzetno zahtevnim tržišnim okolnostima, omogućio rast i razvoj Vajde. U tom periodu Vajda se popela na sam vrh najuspešnih kompanija u Međimurju, ali i među vodeće domaće mesoprerađivačke industrije i najuspešnija prehrambena preduzeća na nacionalnom nivou, izjavio je Simon povodom preuzimanja dužnosti, dodavši da na funkciju dolazi s optimizmom, ali svestan izazova s kojima se trenutno suočava celokupna globalna privreda.\nVajda posluje stabilno, prihodi i neto plate u stalnom su rastu, kontinuirano investiramo u modernizaciju pogona i bolje uslove rada. Lestvica je postavljena visoko, a verujem da ću opravdati ukazano poverenje i nastaviti pozitivne trendove. Poseban naglasak ostaje na daljem jačanju sistema kooperacije, odnosno širenju saradnje sa hrvatskim farmerima, čime nastavljamo doprinos jačanju hrvatskog agrara i celokupne privrede gospodarstva, poručuje novi predsednik Uprave Mesne industrije Vajda.\nVajda je deo Grupe Pivac i spada među najveće mesoprerađivače u Hrvatskoj, a proizvodnja se temelji na domaćoj sirovini, dok se najveći deo ukupne proizvodnje odnosi se na sveže meso.


'Mile Cvik' uveo mogućnost kupovine putnog osiguranja direktno iz aplikacije\nIdejni tvorac Mileta i direktor kompanije KOV Technology koja stoji iza servisa, Vladimir Sijaković, kaže za Netokraciju da je opcija kupovine putnog osiguranja jedna od prvobitnih stavki na kojima je tim radio otkako je aplikacija postala dostupna javnosti. U svega nekoliko koraka, korisnici aplikacije su u mogućnosti da odaberu i kupe putno osiguranje Generali Grupe.\nOvom vrstom osiguranja obuhvaćene su sve zemlje sveta osim Sjedinjenih Američkih Država, Kanade, Japana, Australije, Novog Zelanda, kao i zemalja navedenih u članu 3. stav 4. uslova međunarodnog putnog osiguranja. Sijaković dodaje da korisnici mogu kupiti individualne, ali i porodične polise:\nPutem aplikacije, možete da kreirate vaš lični profil sa podacima potrebnim za kupovinu bilo koje polise osiguranja (ime, prezime, adresa, godina rođenja, državljanstvo i slično). Proces je olakšan mogućnošću kreiranja i čuvanja obaveznih podataka zahtevanih od osiguranja tako da prilikom sledeće kupovine osiguranja ne morate iznova unositi podatke. Ova mogućnost je od posebne koristi korisnicima koji često putuju i moraju da iznova popunjavaju formulare.\nKorisnici su u mogućnosti da kupe polisu u potpunosti skrojenu prema njihovim potrebama.\nNakon kreiranja paketa osiguranja sa željenim parametrima kao što su datum početka i datum završetka polise, ali i unos osnovnih podataka o osiguranicima, korisnicima se prikazuje pripremljena kompletna speficikacija naloga koji se dalje mogu potvrditi. Pred njima je izbor da li polisu žele da plate nekom od platnih kartica (direktno iz aplikacije) ili putem uplatnice, na osnovu podataka koji stižu na email.\nViše o mogućnostima kupovine putnog osiguranja pročitajte na zvaničnom sajtu Mile Cvik mobilne aplikacije.


ODRŽANA 83. SEDNICA NACIONALNOG PROSVETNOG SAVETA: PLANOVI I PROGRAMI ZA SREDNJE OBRAZOVANJE I VASPITANJE\nNacionalni prosvetni savet, na svojoj 83. sednici imao je na dnevnom redu sledeće tačke:\n1.Planovi i programi za srednje obrazovanje i vaspitanje\n2.Standardi kompetencija direktora ustanova obrazovanja i vaspitanja\nPod 1. U okviru ove tačke razgovaralo se o dve teme.\nPrva tema je dopis ministra prosvete, nauke i tehnološkog razvoja u kome se traži da Savet donese odluku o produženju važenja inoviranih nastavnih programa za gimnazije, koje je Savet usvojio septembra 2011. godine uz uslov da važe za školske 2011/12. i 2012/13. godine. Nacionalni prosvetni savet je tražio pre dve godine (u pismu upućenom 26.10.2010. godine, a koje je dato u prilogu dopisa) reformu gimnazija i izradu standarda obrazovnih postignuća za opšte srednje obrazovanje i vaspitanje. Ministarstvo sada u dopisu obaveštava da su standardi u procesu izrade, a nakon završetka tog posla (ne kaže se kada), sledi izrada planova i programa u skladu sa standardima. U dopisu se ne navodi vremenski plan, te se ne zna dokle bi trebalo da važe inovirani programi ukoliko Savet donese odluku o njihovom daljem važenju. U internoj informaciji o gimnazijama Ministarstva prosvete, nauke i tehnološkog razvoja, koju je potpisao načelnik za opšte srednje obrazovanje Bojan Ristić, iznosi se mišljenje da se ceo posao reforme kurikuluma (pa čak i donošenje novih udžbenika) može završiti do školske 2014/15. godine, iako do sada nisu usvojeni ni standardi obrazovnih postignuća. Na kraju ove interne informacije se za inovirane programe kaže " Dato produženje roka važnosti može se obaviti odlukom ministra prosvete bez konsultovanja Zavoda i NPS".\nVećina učesnika u diskusiji je podržala predlog da Savet ne donosi odluku o produženju važenja inoviranih programa za gimnazije već da odluku prepusti ministru, sa obrazloženjem da ne želi da snosi odgovornost za nastalu situaciju koju nije prouzrokovao. Kao osnovni razlog navedeno je to da su pri inoviranju programa svojevremeno urađene minimalne izmene i da stoga ovi programi nisu zadovoljavajućeg kvaliteta za dugoročniju primenu. Bilo je i predloga da bi Savet ipak trebalo da izvrši određene izmene inoviranih programa za koje u trenutku donošenja nije bilo dovoljno vremena.\nČlanovi Saveta su informisani da je predlog standarda obrazovnih postignuća pripremljen i da se očekuje da uskoro bude upućen Savetu na usvajanje. Takođe su upoznati da su aktivnosti u realizaciji projekta IPA11, čiji je jedan od ciljeva izrada novih planova i programa za osnovno obrazovanje i opšteobrazovni deo u srednjem obrazovanju počele i da je trajanje projekta tri godine. Ipak je istaknuto da su rokovi za kurikularnu reformu gimnazija kratki da bi posao bio kvalitetno obavljen, jer bi kroz ogled bilo potrebno prethodno proveriti predložene novine.\nNacionalni prosvetni savet je sa jednim uzdržanim glasom doneo odluku da se ne izjašnjava o produženju važenja inoviranih programa za opšte srednje obrazovanje, sa obrazloženjem da kvalitet ovih programa nije zadovoljavajući da bi oni bili u dužoj upotrebi. Savet ne može da snosi odgovornost za nastalu situaciju, koju nije prouzrokovao.\nDruga tema u okviru ove tačke dnevnog reda odnosila se na planove i programe ogleda u srednjem stručnom obrazovanju i vaspitanju. Savetu su upućeni predlozi planova i programa tri nova ogleda u području rada Ekonomija, pravo i administracija: bankarski službenik, komercijalista i službenik osiguranja. Ni jedan od ova tri četvorogodišnja profila ne zadovoljava principe usvojene od strane NPS, jer nema ni jedan čas fizike ni hemije u toku školovanja.\nPredstavnica NPS u radnoj grupi Saveta za srednje stručno obrazovanje i obrazovanje odraslih, čiji je zadatak da formuliše predlog i metodologiju praćenja i vrednovanja ostvarenosti ciljeva i ishoda ogleda i izvrši analizu svih pristiglih izveštaja o vrednovanju oglednih profila u srednjem stručnom obrazovanju, uputila je NPS zaključak radne grupe pod nazivom "Stručno mišljenje radne grupe o daljem statusu vrednovanih oglednih profila u srednjem stručnom obrazovanju". Uz detaljna obrazloženja radna grupa od 23 razmatrana ogledna profila predlaže 9 za prelazak u redovan obrazovni sistem. Preporuka radne grupe za osam ogleda u oblasti zdravstva i socijalne zaštite biće doneta kada se o izmenama planova i programa i usaglašavanju sa evropskim standardima izjasni zajednica medicinskih škola. Izveštaj radne grupe usvojio je SSOOO. NPS je podržao zaključak radne grupe. Konstatovano je da za šest od 9 profila, predloženih za prelazak u redovan obrazovni sistem, Savet nije dobio predloge planova i programa niti zahteve za njihovo razmatranje, te će ih razmatrati kada mu predlozi budu dostavljeni. Podseća predlagače da pri formulisanju predloga treba voditi računa o principima zastupljenosti opšteobrazovnih sadržaja koje je NPS usvojio. Preostala tri profila su trogodišnji profili zlatar i stolar, i četvorogodišnji profil tehničar za primarnu obradu drveta. Dogovoreno je da se primedbe na programe ovih profila za predmete Hemija, Sociologija sa pravima građana i Matematika upute ZUOV-u.\nNacionalni prosvetni savet je u vezi ogleda u srednjem stručnom obrazovanju i vaspitanju:\njednoglasno doneo odluku da podrži "Stručno mišljenje o daljem statusu vrednovanih oglednih profila u srednjem stručnom obrazovanju" radne grupe SSOOO;\npodržao primedbe na programe predmeta hemija, sociologija i matematika za ogledne profile zlatar, stolar i tehničar za primarnu obradu drveta;\nuputio molbu SSOOO da usvoji primedbe NPS na program stručnog predmeta hemija, kao i tehničke primedbe na programe ostalih stručnih predmeta iz oblasti hemije za trogodišnji ogledni profil zlatar, u cilju dobijanja što kvalitetnijih programa.\nPod 2. Predstavnica ZUOV-a informisala je o promenama koje su na osnovu ranijih primedbi članova Saveta učinjene na predlogu Standarda kompetencija direktora. Ovoga puta iznete su primedbe na definiciju kompetencije i indikatora, koje su date u uvodnom delu teksta.\nPredstavnik Zajednice gimnazija izneo je niz primedbi na novi predlog:\nnije održana javna rasprava o predlogu standarda, već je predlog upućen direktno Savetu;\nod obaveze polaganja ispita za licencu izuzeti su rukovodioci ustanova visokog obrazovanja;\nindikatori nisu numerički iskazani (na primer brojevima od 1 do 4);\nkako će biti uzeti u obzir indikatori koji su kvalitativni;\nlicenciranje, pored direktora, treba definisati i za šefove računovodstva i sekretare škola kako bi se u potpunosti mogla izvršiti ocena kvaliteta direktora i ustanove;\nkompetencije nastavnika i direktora su iste (oblast 1 i 2), iako su Zakonom o osnovama sistema obrazovanja i vaspitanja (član 5) vrlo razdvojeni standardi za direktore i standardi za nastavnike;\nne zna se kako će se vršiti obuka direktora, da li kroz kurseve koje drže drugi direktori ili će se obuka izvoditi na univerzitetima;\ndirektor ne može da utiče na izbor nastavnika jer je u obavezi da primi tehnološke viškove;\ndirektor nema mogućnosti da pokaže svoje upravljačke sposobnosti.\nOstali direktori škola koji su članovi Nacionalnog prosvetnog saveta su, uz manje primedbe, podržali predlog standarda kao dobar početni osnov za definisanje kompetencija direktora. Izneta su mišljenja:\nstandardima su ograničena prava direktora, ali se pojačava odgovornost;\nstandardima kompetencija su podignuti zahtevi nastavnicima, te je u redu da se podignu zahtevi i direktorima;\nuočeno je da u tekstu nema reči koja kaže da direktor odlučuje;\nneka načelna pitanja nisu dovoljno rešena uključujući i pitanje gde se direktor obrazuje, da li mora da zna i ekonomiju i pravo, da li direktor mora da bude i nastavnik,…;\nza direktore obrazovnih institucija postavljaju se mnogo veći zahtevi nego za ostale direktore;\npredlog da se u okviru TEMPUS projekta razvije master program za direktore, ali i mišljenje da su primereniji manji ciklusi obuka;\nSROS definiše ulogu direktora i razvoj škole kao institucije.\nS obzirom da je nedovoljan broj članova Saveta podržao predlog dokumenta Nacionalni prosvetni savet nije usvojio Standarde kompetencija direktora ustanova obrazovanja i vaspitanja.\nSavet je doneo odluku da primedbe u pisanoj formi uputi ZUOV-u. Pri podnošenju novog predloga usklađenog sa primedbama Saveta ZUOV treba da, u slučaju da određene primedbe ne budu uvažene, da obrazloženje.\nPod 3. Nacionalnom prosvetnom savetu upućeno je pet rukopisa udžbenika koji su dobili pozitivno mišljenje Zavoda za unapređivanje obrazovanja i vaspitanja. Rukopise udžbenika pregledali su članovi Saveta odgovarajuće struke i dali pozitivno mišljenje za svih pet rukopisa.\nNacionalni prosvetni savet jednoglasno je doneo odluku da predloži ministru da odobri navedenih pet udžbenika.\nČetiri rukopisa udžbenika ili udžbeničkih kompleta stiglo je u Savet sa pozitivnim mišljenjem ZUOV-a ali, pošto se radi o udžbenicima stranih jezika, Savet ne može da ih razmatra zbog toga što nema stručnjake za odgovarajuće oblasti među svojim članovima.\nNacionalni prosvetni savet jednoglasno je doneo odluku da se predloženi rukopisi udžbenika dostave Ministarstvu prosvete, nauke i tehnološkog razvoja na dalju nadležnost.\nSavet je dobio ekspertize dva rukopisa za koje je zahtev podnela izdavačka kuća Malac iz Zemuna. Rukopis radne sveske za pripremni predškolski program Malac Radoznalac upoznaje svet oko sebe, autora Milice Suzić, jedan ekspert je ocenio pozitivno a drugi negativno.\nNacionalni prosvetni savet je većinom glasova odlučio da se rukopis Malac Radoznalac upoznaje svet oko sebe, autora Milice Suzić, ne preporuči ministru za odobravanje.\nRukopis radne sveske za pripremni predškolski program Malac u svetu reči i slova, autora Milice Suzić i Jelene Suzić, dobio je pozitivno mišljenje oba eksperta.\nNacionalni prosvetni savet jednoglasno je odlučio da se rukopis Malac u svetu reči i slova, autora Milice Suzić i Jelene Suzić, preporuči ministru za odobravanje.\nIzvor: Vebsajt Nacionalnog prosvetnog saveta, 12.12.2012.